
Posvećeno 


MARIJI, MAJCI CRKVE 


»Na slavu presvete Djevice i za našu 
vlastitu utjehu, proglašujemo pres¬ 
vetu Djevicu Mariju 

majkom crkve 

to jest Majkom svega Božjega naro¬ 
da, kako vjernog puka tako i pas¬ 
tira, da je zazivi ju kao svoju pre¬ 
svetu Majku. Mi želimo da presvetu 
Djevicu tim naslovom sav vjerni krš¬ 
ćanski puk još više časti i zazivi je.« 


(Pavao VI na javnoj sjednici Sabora Vat. II dne 21. studenoga 1964.) 

UVODNA RIJEČ 

MARIE-MICHEL PHILIPON, O. P. plodan je teološki 
i asketski pisac. Temeljna je odlika njegova pisanja jas¬ 
no teološko razglabanje temeljeno na Božjoj Riječi i 
povezanost teologije sa kršćanskim životom, a ne manj¬ 
ka mu ni stanovite unkcije koja neprestano prati nje¬ 
gov tekst. 

Knjigu »Sakramenti u životu kršćanina,« iz koje 
vadimo ove sveščiće, napisao je prije sabora Vatikan¬ 
skog II na kojem je radio kao koncilski stručnjak. 

Prijevodom te knjige želimo popuniti prazninu u 
našoj popularizatornoj teološkoj literaturi. Zbog teh¬ 
ničkih razloga knjigu ne izdajemo odjednom nego u 
sveščićima po pojedinim sakramentima u nešto slobod¬ 
nijoj izradbi. 

Ovi sveščići nisu školski priručnici ni suha teorija 
o Krštenju i Potvrdi. Ovo su više teološka razmatranja, 
kojima je svrha da hrane duše, da im otvaraju vidike 
u duboku tajnu našega posinjenja i u naš život u bo¬ 
žanskoj obitelji. 

Stoga će dobro doći svima koji žele produbiti svoj 
kršćanski život, a onima koji se bave katehezama, po¬ 
moći će da lakše uvode duše u kršćanski misterij. 

Topla hvala vlč. O. Rudolfu Brajčiću, D. I. koji je 
ovaj prijevod pomno pregledao. 

Prevodilac 

1. — NAŠ ŽIVOT U KRISTU 


»Danas sam u svetoj vodi okupan, 
Sv'jetao sam kao vedri ljetni dan... 
S biserja vas treptim kao rosni list: 
Danas mi je dušu poljubio Krist!« 

(Izidor Poljak) 

»Za me je uistinu život Krist,« pisao je sveti Pa- 
vao (Fil 1,21).« U ljubavi nas predodredi sebi za si¬ 
nove po Isusu Kristu, prema odluci svoje volje, na hva¬ 
lu slave svoje milosti« (Ef 1,5-6). U Kristu treba da ži¬ 
vimo, ljubimo, trpimo i umremo. Po svim zbivanjima 
na tom svijetu ide Bog za tim »da budemo jednaki slici 
njegova Sina« (Rid 8,29). Kršćanska je svetost u jedna¬ 
kosti s Kristom. 

A najjača sredstva kojima se Bog služi da nas u- 
vede u taj život »u Kristu« jesu sakramenti. Punim je 
pravom kršćanska predaja gledala u njima kanale mi¬ 
losti koja teče iz probodena Srca Isusova. 

U simboličkim obredima Crkve ovjekovječuju sa¬ 
kramenti »velika djela Kristova.« Po ovome sakramen- 
talnom redu postao je povijesni Krist, koji je inače 
u vremenu i prostoru bio vezan na jedno stalno mje¬ 
sto, Kristom svih naroda. Isus boravi uvijek među na¬ 
ma. Raspeti na Golgoti zove k sebi ljude svih narašta¬ 
ja. Naša je zadaća da za svoga zemaljskoga života u- 

srdno tražimo Krista. Vrijeme što nam je dano ozna¬ 
čuje naš osobni čas otkupljenja. Svaki prima prema 
mjeri svoje gorljivosti od neizmjerne punine milosti. 

KRŠTENJE je prvo otkupiteljsko djelo što ga Krist 
izvodi u nama. Kršćani mora da su sebi svjesni te pr¬ 
ve milosti u kojoj se kao u klici nalazi sav njihov ži¬ 
vot u Kristu. »Upoznaj, kršćanine svoje dostojanstvo...« 
dovikuje im sv. Leon papa, »sjeti se koje si glave i ko¬ 
jega tijela ud.« Krštenje čini kršćanina »drugim Kris¬ 
tom«. Kršćanin je zvan da živi po uzoru Kristovu i da 
se brine jedino za proslavu nebeskoga Oca i za spase¬ 
nje svijeta. 

2. _ NAŠ PREPOROD U KRISTU 


Krštenje je prije svega pravi »p r e p o r o d«. »Tko 
se odozgo ne rodi, taj ne može vidjeti kraljevstva Bož¬ 
jega« (Iv 3,3), učio je Isus. — Tko se ne rodi od vode 
i Duha Svetoga« (Iv 3,5), ne može ući u život milosti. 

Simbolika krštenja vrlo nam dobro predočuje taj 
preporod duša u Kristu. Grešnik se »uranja« »pere« i 
»krsti« u otkupiteljskoj krvi i smrti Kristovoj. Iz te ku¬ 
pelji izlazi on posve čist, preporođen, mrtav grijehu 
kao Krist i s njime uskrsnuo na puni božanski život. 
Cijela je naša uskrsna liturgija usmjerena prema krš¬ 
tenju. U svjetlu stare liturgije bilo je novokrštenicima 
lako razumljivo da su na taj dan Uskrsa postali dioni¬ 
cima smrti i uskrsnuća Otkupiteljeva. To je bila omi¬ 
ljela tema govora svetoga Pavla prvim kršćanima: »Za¬ 
jedno s njim ukopani u krštenju, s njime ste i uskrs¬ 
nuli« (Kol 2,12). — Ili zar ne znate da smo svi koji 
smo kršteni u Krista Isusa, u njegovu smrt kršteni. Da¬ 
kle, s njim smo zajedno ukopani po krštenju u smrt 
da bismo kao što je Krist uskrsnuo od mrtvih očevom 
slavom, i mi živjeli novim životom« (Rim 6, 3-4). 

Da ovu duboku nauku razumijemo, od najveće je 
važnosti misliti na to da je kršćanstvo misterij soli¬ 
darnosti: u zlu po istočnom grijehu, u dobru, kao dio¬ 
nici zasluga Kristovih. Svi su sagriješili u Adamu. Prvi 
je čovjek kao praotac ljudskoga roda izvrgnuo opas¬ 
nosti svojim udesom i sudbinu svojih potomaka. Da je 
ostao vjeran, ne bi bio izgubio ćudoredne i tjelesne rav¬ 
noteže. Bio bi izbjegao posljedice toga prvog grijeha, 
koje leže i na svima nama. Niti bi bio znao za uzbunu 
sjetila, niti poznao bolesti ni smrti. Bez ikakvog bola 
bio bi prešao iz zemaljskoga u nebeski raj. 

A i njegovi su potomci primili kao baštinu: iskva¬ 
renu volju, potamnjeli razum, neobuzdane sklonosti sr- 

ca i tijela, riječ u jedno: dugi niz tjelesnih i ćudored¬ 
nih bolesti i trpljenja koja svršavaju tek smrću i sa¬ 
činjavaju svagdašnji kruh jadnoga ljudskog roda. 

Poznat je onaj uzbudljivi odlomak poslanice Rim¬ 
ljanima (5, 12-22), gdje sveti Pavao svim svojim ža¬ 
rom opisuje sveopće opustošenje iza pada Adamova, a 
onda mu stavlja nasuprot potresnu antitezu isto tako 
općenitog i neizrecivo moćnijeg otkupljenja utjelovlje¬ 
ne Riječi. Bezuvjetno je nužno da usvojimo i obnovimo 
u sebi te vidike naše svete vjere, hoćemo li da pravo 
procjenimo djelo našega oslobođenja i spasenja, što 
ga u grešnim dušama svih potomaka Adamovih izvodi 
sveto Krštenje. Svi smo mi spašeni. Pa ni Neokaljana 
Bogorodica ne može izmaći tome bezizuzetnom zakonu 
otkupljenja i oprošten ja i postaje remek-djelom Kris¬ 
tova otkupljenja. »Krist je prema Pismu umro za naše 
grijehe« naglašava sveti Pavao i uzima tu glavnu dogmu 
kao temelj cijeloga svog apostolskog rada. »Bili ste mrt- 
vi. zbog svojih prekršaja i grijeha . . .« Od naravi bili smo 
djeca srdžbe, kao i svi ostali. Ali Bog koji je bogat mi¬ 
losrđem iz svoje velike ljubavi kojom nas je ljubio, — 
nas, koji smo bili mrtvi zbog grijeha, s Kristom oživi. 

Milošću ste spašeni! — S njim nas uskrisi i s njim 
postavi na nebesima, u Kristu Isusu, da u vjekovima 
koji nadolaze pokaže izvanredno bogatstvo svoje milos¬ 
ti dobrotom prema nama u Kristu Isusu. Da, milošću ste 
spašeni po vjeri. To ne dolazi od vas, to je dar Božji! 
Njegovo smo, naime, stvorenje, stvoreni u Kristu Isu¬ 
su . ..« (Ef 2,1-9). 

Sva ova duboka nauka svetoga Pavla o našem ne¬ 
zasluženom opravdanju po Kristu mogla bi se proteg¬ 
nuti na sveto Krštenje, taj bitni čas našega vlastitog o- 
pravdanja. Što se tu zapravo zbiva? Cjelokupno otkup¬ 
ljenje struji u dušu krštenika da izbriše istočni grijeh, 
a s njime — ako se radi o odraslom čovjeku — i sve 
teške i lake osobne grijehe koje je možda počinio. Krš¬ 

tenje je prva primjena toga zakona nadnaravne solidar¬ 
nosti, koje povezuju sve udove Mističnoga Tijela Kris¬ 
tova i čini ih dionicima svih zasluga, otkupljenja kao 
da ih osobno posjeduju. Sveti Toma Akvinski usudio 
se izraziti tu misao na vrlo smion način: »Svakome krs- 
teniku postaje muka Kristova lijekom tako, kao da je 
sam trpio i na križu umro«. 

Na taj način postaje svaki kršćanin sličan Kris¬ 
tu. Na području otkupljenja stvari se zbivaju tako kao 
da je svaki od nas utjelovljena Riječ koja zadovoljava 
pravdi Očevoj i prikazuje zasluge neizmjerne cijene. Čo¬ 
vjek otkupljuje samoga sebe u Kristu, jer Glava i udo¬ 
vi sačinjavaju samo jedno biće. U svjetlu vjere postaje 
sve jasno onima koji shvaćaju to tajanstveno jedinstvo 
cijeloga Krista. Stoga razumijemo, zašto Crkva pridaje 
tako veliko značenje ovoj nauci o jedinstvu Mističnoga 
Tijela u pogledu našega spasenja u Kristu. Sav nas nad¬ 
naravni život visi o tome. Isti život prožima cijelo Ti¬ 
jelo. Glava i udovi sačinjavaju jednu jedincatu tajan¬ 
stvenu osobu. Ova tvrdnja znači više negoli mi mislimo. 
U području zadovoljštine, otkupljenja, zasluga, molitve, 
svećeništva, sve što pripada Kristu, pripada i nama.^Sva- 
ki je čin utjelovljene Riječi imao univerzalno značenje 
i punim je pravom koristio svima udovima tijela koje 
je spojeno s njegovom Božanskom Osobom, jer je ci¬ 
jela Crkva kao Mistično Tijelo Kristovo jedno s Njime. 

Kristova Muka zadovoljila je za sve grijehe ljud¬ 
skoga roda i ujedno nas oslobodila od svih vječnih i 
vremenitih kazni za grijehe. Krist je prikazao svome Ocu 
u neizmjernoj ljubavi i na proslavu njegovu svoj život 
kao utjelovljena Riječ u strašnim mukama i smrti na 
Golgoti i time dao Bogu zadovoljštinu, ne samo dovolj¬ 
nu nego i neizrecivo veću od uvrede nanesene svim gri¬ 
jesima čovječanstva. Sveti Ivan u svojoj uobičajenoj je 
nostavnosti rado je sjećao na to prve kršćane: »A znate 

da se on pojavio da uzme grijehe, i znate da grijeha u 
njemu nema« (Iv 3, 5). — »On je žrtva pomirnica za 
naše grijehe, ne samo za naše nego za grijehe svega 
svijeta.« (Iv 2,3). 

Budući da je pravednost Božja tražila dostojnu za¬ 
dovoljštinu za neizmjernu uvredu, što je bila nanesena 
Božanskome Veličanstvu neposlušnošću Adamovom i o- 
sobnim grijesima njegovih potomaka, preuzeo je Sin 
Božji na se da postane čovjekom i u tijelu svome da 
zadovolji za grijehe: »Jahve je svalio na nj bezakonje 
nas sviju« (Iv 53,6). — »Predao je samoga sebe za 
nas kao prinos i žrtvu Bogu« (Ef 5,2)! Vječna Riječ, 
jednaka Ocu, »slika njegova bića i odraz slave njegove,« 
posta Kristom Getsemanija i Golgote, — »čovjek boli« 
(Iz 53,3), udaren od Boga kao gubavac ili kao nakovanj, 
po kojemu udara jaka i nesmiljena desnica kovačeva, 
kao »zgažen crv« pod kotačem. Sve ove biblijske slike 
pokazuju jasno mračnu stranu blistava misterija vječne 
Riječi koja je sišla i prebivala među nama, da na svo¬ 
me tijelu nosi naše grijehe na drvo križa. 

A sada dolazimo do divnih učinaka ove herojske 
zadovoljštine, kako nam ih opisuje sveti Pavao i kako 
nam ih pokazuje katolička teologija u svojoj primjeni 
na svaku dušu po krštenju i ostalim sakramentima. 
Ljudi, koji su živjeli daleko od Boga, »izmireni« su s 
Bogom u krvi Kristovoj. Isus je postao »veza mira« 
između svoga Oca i ljudi, svoje braće. Odsada imademo 
u istom duhu »po njemu pristup k Ocu.« Za Boga »ni- 
jesmo više djeca srdžbe«, nego živi udovi njegova jedi- 
norođenog Sina, koje on jednako ljubi kao i njega. Je- 
dinorođeni Sin postao je »prvorođenim među mnogom 
braćom«. Adamovi sinovi postali su opet djecom Božjom, 
izgubljeni sinovi dovedeni su u očinski dom, gdje ih 
čeka njihova netaknuta baština, znatno povećana neiz¬ 
mjernim blagom jedinorođenoga Sina Božjega, koji je 
mjesto Adama stupio na čelo Božje porodice. »Sad, da¬ 

kle nema više nikakve osude onima koji su u Kristu 
Isusu« (Rim 8,1), jer su utjelovljeni u njega i sačinja¬ 
vaju s njime i u njemu samo jedno tijelo kojemu « 
on glava. Uskrsna liturgija ima, dakle, pravo, kad od. 
ševijeno pjeva o istočnom grijehu koji nam |e pribavio 
po Božanskom milosrđu Otkupitelja i Brata. 

O felix culpa, quae talem ac tantum meruit habere. 

REDEMPTOREM! 

3. — ČEMU BOL? 


Zašto nam krštenje, koje primjenjuje na nas neiz¬ 
mjerne zasluge Muke i Smrti Kristove, ne vraća i sve 
povlastice stanja nevinosti? — Nije to zbog toga što 
Kristova milost, koja je neizmjerno moćnija od zloće 
Adamove, ne bi to mogla učiniti. Bog nas je mogao na 
drugi način spasti. Kristovo se Otkupljenje moglo bez 
zapreke odvijati u tako ćudoredno obnovljenom čovje¬ 
ku, da bi s posvetom milosti i oproštenjem grijeha u- 
jedno zadobio i sve povlastice stanja nevinosti: — bes¬ 
prijekornu ćudorednu i tjelesnu pravednost, — čvrstu 
i na dobro sklonu volju, — razum vrlo prosvijetljen i 
otvoren istini, — tijelo savršeno poslušno duhu, — di¬ 
van sklad svih njegovih duševnih moći podložnih duši 
i Bogu, — život bez trpljenja, — povlasticu neumrlosti, 
— i nakon uvijek sretnog zemaljskog života stalno gle¬ 
danje mira u svjetlu vječne Riječi i sva svojstva preo- 
braženih tjelesa u zajednici sviju svetih. Bog toga nije 
htio. Božanska Mudrost, koja je iznad svega našeg ljud¬ 
skog umovanja, voljela je da nas trajno sjeća našega 
zvanja kao »udova raspetoga Krista.« Naša slabost u 
dobru služi da jasnije zasja uzvišena snaga Kristova koja 
nam daje da nosimo božansku narav u krhkoj posudi 
grešnoga i zlu sklona tijela. Ovo ognjište zlih nagnuća 
koje i dalje postoji u nama prilika je za borbu i po¬ 
bjedu. 

Što da kažemo o trpljenju? Razmatranje raspetoga 
Krista jedino je svjetlo koje nam iscrpivo tumači smisao 
ljudskog bola. 

Prema Božjem planu trpljenje je u prvom redu 
zadovoljština i pomirenje. Njime čovjek zadovoljava za 
svoje prestupke i za prestupke svoje braće. Osim toga 
trpljenje čisti: dijeli nas od prolaznih i varavih radosti 
grijeha. Uzdignuta nad zemlju kao Krist na Golgoti obra¬ 
ća se duša k nebu i udaljuje se od svega što nije Bog. 

Trpljenje je zaslužno i spasonosno: »Sada nalazim ra¬ 
dost u patnjama koje podnosim za vas i tako u svome 
tijelu dopunjujem što nedostaje Kristovim mukama za 
Tijelo njegovo, koje je Crkva« (Kol 1,24). Duša koja 
trpi iz čiste ljubavi — i ne gleda na samu sebe — kori¬ 
sti putujućoj Crkvi i cijelome svijetu više negoli za naj¬ 
sjajnijih dana svoga apostolata. Duše se otkupljuju smr¬ 
ću apostolovom. Isus nije otkupio svijet ni svojim rije¬ 
čima ni svojim čudesima nego time, što je svoj život po¬ 
ložio za nj. 

Trpljenje posvećuje i vodi nas ovdje na zemlji do 
najveće sličnosti s Kristom: Bog oblikuje svece tako da 
ih čini jednakim Raspetomu. — Trpljenje i pobožanstve- 
njuje: »Patnje sadašnjega vremena ni jesu dostojne uspo¬ 
redbe sa slavom, koja će se objaviti na nama« (Rim 8, 18 
2 Kor 4, 17) u gledanju Presvetoga Trojstva. Dati se ras¬ 
peti znači dakle dati se pobožanstveniti. Kojim je sveci¬ 
ma sada u nebu žao što su trpjeli? — »Trpljenje prolazi, 
ali pretrpljeno ne prolazi!« 

Otkada je Riječ postala tijelom i uzela na se svu na¬ 
šu bijedu, ova nas bijeda više ne dira U njegovim je ru¬ 
kama postala ona oruđem slave. On je tu našu bijedu 
pobožanstvenio i time nas od nje izbavio, tako da joj 
više ne robujemo. Uza svu slabost našega tijela, uza sve 
boli tjelesne i ćudoredne, uza svu navalu uvijek novih 
napasti, mi smo ipak gospodari nad svojom bijedom. Mi 
doduše ostajemo i nadalje slabi i grešni, ali smo sigurni, 
da nas ništa ne može rastaviti od ljubavi Božje u Isusu 
Kristu, »ni smrt, ni život, ni anđeli, ni poglavarstva, ni 
sadašnjost, ni budućnost, ni bilo koje drugo stvorenje« 
(Rim 8,38-39). Nad svim time slavimo mi slavlje u Ono¬ 
me koji nas je ljubio. Znamo naime da konačno sve u 
Kristu služi na veće dobro onima, koji žive životom či¬ 
ste ljubavi i da će u dan Gospodnji naše uskrslo tijelo 
biti »po svetom Krštenju« preobraženo prema slici nje¬ 
gove slave. 

4. — MISTERIJ MILOSTI 


Čišćenje duše i oproštenje sviju kazni za grijehe 
otkrivaju nam tek negativnu stranu Krštenja. Tu se ra- 
d; samo o djelomičnom i drugotnom učinku. Pa kao što 
bi značilo umanjivati neisporedivu povlasticu Bezgrešno¬ 
ga Začeća, ako bi se time htjelo reći samo to, da je bla¬ 
žena Djevica bila očuvana od ljage istočnoga kao i sva¬ 
koga drugog grijeha, a ne bi se naglasila ona neizreciva 
punina milosti, koja je nadilazila svetost svih anđela i 
svetaca u sjaju nebeske slave, tako i kod Krštenja valja 
uočiti prije svega pozitivne učinke njegove: Krštenje po- 
bozanstvenjuje cijelo naše ljudsko biće, — po Krštenju 
prebiva BOG u nama, — po njemu dobivamo sasvim 
bozansko zvanje koje nam daje sposobnosti da na novi 
način mislimo i ljubimo. Te sposobnosti dopuštaju nam 
da svaki dan ulazimo sve dublje u sam život Presvetoga 
Trojstva. U času ,kad voda preporođenja dirne čelo dje¬ 
teta, krsna ga milost uvodi u Božansku Obitelj Krist 
silazi u njegovu dušu da je očisti, ali i da je pobožanstve- 
m i uvede u intimni saobraćaj s Ocem, s Riječju i s Du- 
hom Ljubavi. 

Od najveće je važnosti po naš duhovni život da ra¬ 
zumijemo smisao toga božanskog poziva našega krštenja 
Njegov je normalni razvitak u tome da gledamo Boga u 
Rijeci Ova milost preporoda novo je rođenje u Bogu. 
Kad kršćanska teologija hoće definirati taj misterij na¬ 
šega uzvišen ja na božanski život, tada ona samo po¬ 
navlja — promatrajući je sa svim posljedicama — onu 
poznatu tvrdnju siromašnog tiberijadskog Ribara, kojega 
je Krist izabrao temeljnim kamenom svoje Crkve- »Tim 
nas je obdario skupocjenim i najvećim obećanim dobri- 
rna, d a po njima ... postanete dionici božanske naravi« 
(2 Pet 1,4). Zadubimo se u taj opis naše vrhuna¬ 
ravne veličine u Kristu, koja je našim dušama bila dana 
kod krštenja. 

Hoćemo li shvatiti milost, treba da gledamo na Boga. 
Milost je prije svega uzvišenje našega bića u božanski 
red. I prvi njezin učinak u duši jest taj, da je čini slič¬ 
nom Bogu u svome bistvu i u svome djelovanju. 

Da razumijemo sav zamašaj ove nauke, koja sadrža¬ 
va u sebi kao temeljni princip svu dinamiku našega ži¬ 
vota u Bogu, potrebno je spomenuti da se božanska na¬ 
rav, skroz duhovna, očituje u svome djelovanju samo ži¬ 
votom čiste Inteligencije i neograničene Volje. U Bogu 
je »Svjetlo, »Ljubav« i »Radost«. — Bog je svjetlo,« 
(Iv 1,5), »Bog je ljubav« (Iv 4, 8 -4, 16), ponavlja nam 
sveti Ivan. Božja je sreća neizmjerna kao što je neiz¬ 
mjerno i njegovo Biće, kao što je opsežna njegova vje¬ 
čna Misao, kao što je duboka njegova neizreciva Ljubav. 
On posjeduje u samome Sebi, kao blaženstvo, svu puni¬ 
nu kontemplativne sreće u gledanju svoje vječne Lje¬ 
pote i sjaja svemira, — svu aktivnu sreću u upravljanju 
svijetom. U Njemu su sadržane, no na višem stepenu, 
sve radosti ove zemlje: veselje, moć, čast i slava, ali u 
apsolutnoj čistoći i u neizrecivoj svetosti. Svoju slast 
nalazi On u svome blaženom životu i u svima stvorovima 
što su proizašli iz njegovih ruku. Njegovo je blago: nje¬ 
govo neiscrpljivo Bistvo koje je samome sebi dosta. — 
Njegova je moć: Svemogućnost, — Njegova je slava — 
udivljenje svih stvorova. 

Ali njegova intimna ,neizreciva slatka sreća krije se 
u krilu Očevu, u rađanju Sina, sebi posve jednakoga, ko¬ 
jemu saopćuje u jednome neprolaznom času vječnosti sa 
svojom božanskom naravi i sva svoja božanska svojstva: 
apsolutnu jednostavnost »Onoga, koji jest« sa neizmjer¬ 
nim bogatstvom svojih bezbrojnih savršenstava u redu 
bistva i djelovanja i svetosti i sreće. Sve daje svome Si¬ 
nu ,osim svoga Očinstva, kojim se razlikuje od njega u 
apsolutnoj jednakosti istoga Bistva. Sin je sličan Ocu i 
izlazi iz Njega kao plod uma. On je njegova Misao, nje¬ 
gova Riječ, njegova živa Slika, Prilika njegova bistva i 

Sjaj njegove slave. Sa svojim Ocem, u istom činu lju¬ 
bavi, kojoj su oboje praizvori i koja ih spaja u istom 
Božanstvu, proizvodi Sin drugu živu Osobu, koja je nji¬ 
hov zajednički Duh i posjeduje s njima istu nestvorenu 
narav, ista svojstva Moči, Vječnosti i Svetosti, osobna 
Ljubav Oca i Sina, kojom se dovršuje u vječnome ushitu 
ciklus toga nutarnjeg života u krilu Presvetoga Trojstva 
u nepromjenljivom i nedjeljivom Jedinstvu. »Tako troje 
svjedoči: ... i ovo se troje slaže« (1 Iv 5,7). To je mi¬ 
sterij našega Boga. 

A milost nas uvodi u tu intimnu sreću presvetoga 
Trojstva. Najdublja teologija misterija milosti otkriva 
nam kako može duša da bude tako uzdignuta u sudioni¬ 
štvo naravi samoga trojednog Boga, da bude u vezi s 
istim životom misli i ljubavi kao i Riječ i Duh Sveti. 

Presveto je Trojstvo izvor i idealni uzor ove tajan¬ 
stvene milosti, koja zaista pobožanstvenjuje bitno dno 
naše duše i svih njezinih moći. Ona preobražava naše 
biće tako da postaje slično Bogu, ona uzdiže čovjeka do 
Božje visine. Čovjek postaje Bogom. I nije presmiono, 
ako se naglasi ta strahovita istina koja nam otkriva uz¬ 
višenu sudbinu određenu čovjeku po neizmjernoj dobro¬ 
ti Božjoj, kad nam je sam Isus u tom pogledu dozvao u 
pamet nauku Svetoga Pisma: »Ne stoji li pisano u vašem 
Zakonu 'Ja rekoh: bogovi ste?« (Iv 10,34). Dakako, ne 
jednaki Bogu niti vječne biti kao On, nego zaista sudi¬ 
onici onoga, u čemu je zapravo tajna božanske naravi, 
kakva postoji u Jedinstvu Triju Božanskih Osoba »u onoj 
nepristupačnoj svjetlosti, kojega nitko od ljudi nije vi¬ 
dio« (1 Tim 6, 16), gdje prebiva naš Bog. Ne Bog filo¬ 
zofa i učenjaka, čisti Čin, dalek i samotan, nego Bog 
kršćana, Bog Evanđelja: Otac, Sin i Duh Sveti. Bog lju¬ 
bavi, čiji nas je Sin ljubio sve do smrti na križu. Bog 
Otac koji nam je sam dao Sina svoga da nas spase. Bog 
Duh Ljubavi, izvor života i svetosti za cijelu Crkvu Kri¬ 


stovu, koji nam ulijeva božanski život po vjeri i sakra¬ 
mentima Isusa Krista. 

Prvi je dakle učinak krsne milosti da nas digne do 
visine božanske naravi i omogući nam da živimo životom 
Trojednoga Boga. Pobožanstvenjena duša gleda sve stva¬ 
ri samo u svjetlu Božanske Riječi. Boga i bližnjega svo¬ 
ga ljubi ona srcem samoga Boga. 

Nemojmo se dati smutiti jadnim prilikama svagdaš¬ 
njega života u kojima se odvija život svakog krštenika. 
»Naša je domovina — zapravo — na nebesima, odakle 
i Spasitelja postojano očekujemo« uvjerava nas apostol 
Pavao. (Fil 3,20). Mi kršćani ne živimo više na zemlji, 
vjera nas prenosi u nevidljivi svijet: naše je oko uprto 
onamo gore. Naša se misao ne zaustavlja »na vidljivom 
nego na nevidljivom, jer je vidljivo prolazno, a nevidlji¬ 
vo je vječno.« (2 Kor 4, 18). Sve što stari i prolazi svr¬ 
šava tako brzo. Duša pobožanstvenjena milošću sva je, 
dakle, božanska. Ona osjeća da njezino biće nadvisuje 
sve stvarnosti ovoga svijeta. Ništa više nije dostojno nje¬ 
zine božanske naravi ,osim ako je vječno i božansko. 
Tom milošću opojen klicao je sveti Augustin: »Za sebe si 
nas stvorio. Gospode, i nemirno je srce naše, dok se ne 
smiri u Tebi!« 

Po krsnoj milosti kršćanin je drugi bog i hoda tom 
zemljom kao drugi Krist. Pogled mu je uprt u to blaže¬ 
no i nepromjenljivo Trojstvo gdje će jednoga dana i nje¬ 
gov život postati vječan u svjetlu slave. Razmišljamo li 
dostatno o tim nadnaravnim stvarnostima što ih je krsna 
milost položila u nas? Tko od nas i sluti, da je i najma¬ 
nja misao vjere istoga reda kao i gledanje Boga, reda 
božanskog i trojstvenog, kao da bi sama Riječ dala svoj 
pogled jednome čovjeku? Tko pomišlja da nas i najma¬ 
nji čin ljubavi uranja u ono more Ljubavi, koja ujedi¬ 
njuje Oca i Sina u Duhu Svetom? I najsitniji atom milo¬ 
sti diže nas neizmjerno nad cijeli svemir. Kad serafi ne 
bi i sami bili pobožanstvenjeni, zaviđali bi duši na toj 

5 . — MILOST POSINJENJA 


božanskoj naravi. Stavite na jednu zdjelicu vage jedno 
od one djece u dronjcima, kakvih ima na stotine u na¬ 
šim velikim gradovima, ako je to dijete kršteno i zao- 
djeveno božanskom milošću, tada da dođe do ravnoteže, 
morali biste staviti na drugu zdjelicu svu predragocjenu 
krv Kristovu, prolivenu za to dijete, što više i samoga 
Sina Božjega. 

Milost uvodi dušu u samo područje trinitarnog ži¬ 
vota i dopušta joj zaista da sudjeluje u najintimnijem 
djelovanju presvetoga Trojstva. Po vjeri, a naročito po 
svjetlu slave, postajemo dionici Božanske Riječi, — po 
ljubavi smo dionici Duha Svetoga, a Otac nam daje mi¬ 
lost posinjenja koja nas diže na najviše dostojanstvo 
Božjega djeteta. 

Sveti Ivan od Križa daje nam u svome Duhovnom 
Hvalospjevu naslutiti uzvišenost tako pobožanstvenjenog 
života u duši koja je stigla na vrhunac preobraženog sje¬ 
dinjenja, cvijet krsne milosti. On nam opisuje tu dušu 
koja u neku ruku sudjeluje i u samom činu rađanja Ri¬ 
ječi po Ocu i u blaženom činu koji ih spaja u nerazrešivu 
zagrljaju dahom iste Ljubavi. 

I sad razumijemo zašto su sveci tako planuli gleda- 
juči tolike duše što su na krstu bile obasute takvim bo¬ 
žanstvom, a život im teče daleko od Boga: »O duše, stvo¬ 
rene za takve divote, zašto se vaši pogledi zaustavljaju na 
tricama, na ništetnostima ovoga svijeta?« 


Bog je stvorio duhovni i materijalni svijet i poslao 
svoga Sina na zemlju samo zato, da pobožanstveni duše 
i privede ih preko svih borba putujuće Crkve k onoj 
nepromjenljivoj viziji mira, gdje će svaki od odabranika 
naći u Presvetom Trojstvu beskonačno blaženstvo. Sveti 
Pavao otkrio nam je taj plan Božji, prema kojemu nas je 
izabrao da »budemo sveti i neokaljani pred njim u lju¬ 
bavi i slavimo slavnu milost njegovu.« — A u koju nas 
je svrhu izabrao? Da budemo jednoga dana njegova posi- 
njena djeca: »Predodredi nas sebi za sinove po Isusu 
Kristu« (Ef 1, 4-6). 

Blagosloven bio Otac Gospoda našega Isusa Krista 
koji nam je u Njemu dao takav zalog svoje Ljubavi i Mi¬ 
losrđa. U krilu Presvetoga Trojstva i u svijetu duša sve 
dolazi od Oca. Ključanje božanskoga života što struji 
unutar misterija Presvetoga Trojstva polazi od njega. Ali 
eto čuda njegove Ljubavi prema nama! Ovo saopćenje 
božanskoga života ne zaustavlja se kod Sina i kod Duha 
Svetoga. 

Tu božansku narav koju On daje potpunoma svome 
Sinu sa neizmjernom darežljivošću, a koju Otac i Sin 
saopćuju zatim zajedno Duhu Svetomu, tako da je u 
Trojici samo jedan i isti Bog, tu božansku narav daje, 
eto, Otac po milosti i svekolikom svijetu duhova: anđe¬ 
lima i ljudima. Oni je doduše ne posjeduju kao Sin i Duh 
Sveti koji su istoga Bistva i jedno s Ocem, jer Bog je ne¬ 
djeljiv, a svaki stvor ma bio on i pobožanstvenjen milo¬ 
šću koja ga čini sličnim Bogu, zaostaje ipak neizmjerno 
daleko za svojim Stvoriteljem, stalno različan od Boga. 
Ali po milosti i slavi bit ćemo ipak djecom Božjom i pri¬ 
pada t ćemo obitelji Presvetoga Trojstva. 

Struja Trinitarnog života koja je po Utjelovljenju 
Sina Božjega prešla u čovještvo njegovo struji po milo¬ 
sti i u duše pravednika. 

Otac nas uzima za svoju djecu. U ljudskoj obitelji 
ima posinjenje da nadoknadi neplodnost. Kod Boga, u 
kojega je očinstvo neizmjerno plodno kad rađa Sina koji 
je Bog, posinjenje ne pokriva dakle kakav nedostatak, 
nego je zaista čista darežljivost. »Gledajte, kaže nam 
sveti Ivan, koliku nam je ljubav Otac iskazao, da se zo¬ 
vemo djeca Božja. A to i jesmo! — Ljubljeni, sada smo 
djeca Božja, što čemo biti još se nije očitovalo. Ali zna¬ 
mo, kad se to očituje, bit čemo mu slični, jer čemo ga 
vidjeti onakva kakav jest« (1 Iv 3,1-2). Ovu nam nauku 
apostol neprestano ponavlja, i u svojim poslanicama, i u 
svome evanđelju. On koji je orlovskim okom gledao bo- 
žansko i vječno rađanje Riječi, on je ujedno evanđelist i 
nježne ljubavi Očeve prema svakoj od naših duša, koja 
je zvana da živi u intimnosti s Bogom. Kako li se sad još 
osjeća onaj drhtaj uzbuđenja kojim je zadnji svjedok 
Isusov napisao svoje svjedočanstvo: »Što bijaše od po¬ 
četka, što smo čuli, što smo svojim očima vidjeli, što 
smo promatrali i što su naše ruke opipale o Riječi života, 
svjedočimo za nj i navješćujemo vam Život vječni, koji 
bijaše kod Oca i koji se nama očitovao — što smo vi¬ 
djeli i čuli, to navješćujemo i vama, da i vi imate s na¬ 
ma zajedništvo. A naše je zajedništvo s Ocem i Sinom 
njegovim Isusom Kristom« (1 Iv 1,1-4). Cijelo se Evan¬ 
đelje svetoga Ivana dade sažeti u ovu misao: Jedinoro- 
đeni Sin Očev postade čovjekom, da čovjek mogne opet 
postati djetetom Božjim. »I Riječ tijelom postala i pre¬ 
bivala među nama. K svojima dođe, ali ga njegovi — za¬ 
bavljeni drugim stvarima — ne primiše. A svima koji ga 
primiše — pozorni na nazočnost njegovu — dade vlast 
da postanu djeca Božja: onima koji vjeruju u njegovo 
ime, koji nijesu rođeni ni od krvi, ni od volje tjelesne, 
nego od Boga« (Iv 1,11-13). — »Boga nitko nikada nije 
vidio . . . Jedinorođenac — Bog, koji je u krilu Očevu, 
on ga je objavio« (Iv 1, 18). On nam je objavio neiska- 

zano ime Očevo i njegovu neizmjernu ljubav prema lju¬ 
dima koja ide tako daleko da nas zove svojom djecom. 

U toj je dogmi o našem posinjenju sadržana sva naša 
kršćanska duhovnost. Ona je i glavni razlog otkupitelj- 
skog utjelovljenja Kristova. Je li dakle čudo, što i kod 
svetoga Pavla nalazimo odjek ove nauke: »Kada dođe pu¬ 
nina vremena, posla Bog svoga Sina, rođena od žene, 
rođena pod Zakonom, da otkupi podložnike Zakona, da 
primimo posinjenje. A da ste zbilja sinovi, dokaz je što 
Bog u vaša srca posla Duha svoga Sina koji viče: »Abba 
— Oče!« (Gal 4,4-6) Pročitajmo u svjetlu vjere onaj ne- 
uporedivi odlomak poslanice Rimljanima, gdje nam apo¬ 
stol tumači, da »nema više nikakve osude onima, koji su 
u Kristu Isusu«, radi prošlih naših grijeha, nego da se 
u svoj slobodi možemo predati tome »Duhu posinjenja.« 
»Svi su oni koje vodi Božji Duh sinovi Božji. Vi, naime, 
nijeste primili duha ropstva, da ponovo budete u strahu, 
već ste primili Duha posinjenja kojim vičemo: »Abba — 
Oče! Sam Duh svjedoči zajedno s našim duhom da smo 
djeca Božja. Ako smo djeca, onda smo i baštinici: bašti- 
nici Božji, a subaštinici Kristovi« (Rim 8, 14-17). 

Dakako, objavu te slave još očekujemo. I do toga 
časa svako je stvorenje podvrgnuto prolaznosti i uzdiše 
i čeka objavljenje sinova Božjih koje će se pokazati tek 
u sjaju slave. Ali nada krijepi naša srca i već smo u njoj 
spašeni. Uostalom duh je Očev ovdje i podržaje našu 
slabost. »Mi ne znamo što da molimo kako treba, ali 
sam Duh posreduje za nas neizrecivim uzdisajima« (Rim 
8, 25-26). 

»Znamo da Bog čini da sve pridonosi dobru onih 
koji ga ljube ... Jer koje je predvidio, one je i predo¬ 
dredio da budu jednaki slici njegova Sina, da ovaj bude 
prvorođenac među mnogom braćom« (Rim 8,28-29). 

I razumljivo je, da su se svi odnosi među Bogom i 
nama promijenili, otkako postoji Evanđelje i otkako je 
Sin Božji prošao tom zemljom. Sigurni smo, da nas svi 

događaji na tom svijetu vode k ostvarenju naše sličnosti 
s jedinorođenim Sinom Božjim u kojemu smo spašeni. 
Ništa nas ne može odvratiti od naše vječne sudbine. Mi 
možemo uz disati očekujući ovo objavljenje slave djece 
Božje, ali mi se čvrsto nadamo, da će i naše tijelo koje 
Je l oš Podvrgnuto raspadijivosti biti dionikom blistavog 
sjaja naše duše, kad se objavi u svoj svojoj stvarnosti 
naše zvanje djece Božje, primljeno na krštenju. Sveti 
Ivan ima posve pravo, kad svu svoju moralnu nauku pri¬ 
slanja uz tu temeljnu dogmu našega božanskog posinje- 
nja: »Gledajte koliku nam je ljubav Otac iskazao, da se 
zovemo djeca Božja. A to i jesmo! . . . Tko god je položio 
ovu nadu u njega, čisti se od grijeha kao što je on čist« 
(I lv 3, 1-3). J 

6. — PREBIVANJE PRESVETOGA TROJSTVA 

Što više promatramo u svjetlu vjere blagodati sve¬ 
toga Krštenja, to većma se divimo božanskoj darežljivo¬ 
sti. I nemojmo misliti da je ta početna milost prolazna. 
Presveto Trojstvo našega Krštenja ostaje s nama po sve 
dane našega života. Otac je uvijek ovdje, i njegova Pro¬ 
vidnost bdije dan i noć nad svojom djecom. Vječna Ri¬ 
ječ je uvijek tu da ih čuva od svakoga zla. Duh Sveti je 
uvijek ovdje i vodi nas kroz sve jade i nevolje ove zem¬ 
lje prema našoj vječnoj svrsi. 

Cijelo se Presveto Trojstvo nadvija neprestano nad 
nas da nas štiti svojom svemožnom zaštitom. Možda smo 
odviše navikli da gledamo samo na osobne napore koji¬ 
ma nam duša teži za savršenošću. Dakako, ta je surad¬ 
nja potrebna, ali ne bismo smjeli zaboraviti onih nepre¬ 
stanih poticaja Duha Svetoga i prvotnog djelovanja Bo¬ 
žjega. »Ako me tko ljubi, — kazao je Isus — držat će 
moju riječ, i moj će ga Otac ljubiti, k njemu ćemo doći, 
i kod njega se nastaniti« (lv 14,23). Jasno je da Riječ 
ne dolazi sama u dušu. Kako bi se Otac i Sin odijelili od 
svoga Duha ljubavi? Ako li cijelo Presveto Trojstvo pre¬ 
biva u duši kršćanina, ne ostaje ono besposleno. »Otac 
moj neprestano radi« (lv 5,17), govorio je Isus. Ovo 
neprestano djelovanje Presvetoga Trojstva koje drži svi¬ 
jet izvan ništavila očituje se još jače u vrhunaravnom 
svijetu duša. Božanski život koji struji od Oca u Sina i 
drži ih oboje spojeno u Duhu Svetom izlijeva se prema 
vani po onim tajnim, nevidljivim valovima milosti u du¬ 
še da ih preobrazi u sliku Presvetoga Trojstva. Sva je 
naša svetost u tome, da se dademo pobožanstveniti. Bog 
vodi k Bogu. 

Svakoga časa šalje Otac Sina svoga u duše. Otac i 
Sin dolaze zajedno s Duhom svojim. Otac, Sin i Duh Sve¬ 
ti uvode vjerne duše u svoj vječni život. Djelovanje Triju 
Božanskih Osoba je nerazdjeljivo. Izvan operacija koje 

sačinjavaju samu tajnu njihova najintimnijeg života, dje¬ 
lovanje. Presvetoga Trojstva je nedjeljivo. Može se dodu¬ 
še pripisati Ocu ona moć kojom nas čini svojom posi- 
njenom djecom, a Sinu sve milosti rasvjetljenja kojima 
nas prosvjetljuje i Duhu ljubavi sve ono djelovanje ko¬ 
jim posvećuje naše duše, ali zapravo sve Tri Božanske 
Osobe djeluju u nama nerazdruživo. Naša je svetost, kao 
i Utjelovljenje Sina Božjega, zajedničko djelo Presvetoga 
Trojstva. 

A tko misli na to tajnovito i neprekidno djelovanje 
Presvetoga Trojstva u dušama? Sve ono strujanje vrhu¬ 
naravnog života, što oživi ju je svijet čistih duhova i stru¬ 
ji u dušama koje pripadaju Kristu dolazi od Presvetoga 
Trojstva. Anđeli i slavna Crkva u nebu dionici su toga 
trinitarnoga života u gledanju Božanske Riječi. A i Crkva 
na zemlji ima kroz tamno svjetlo vjere udjela u tome 
istom životu što ga je primila na krštenju u ime Presve¬ 
toga Trojstva. 

I tako se duša krštenika divno preobrazuje . . . Mi¬ 
lost posinjenja uvodi je u obitelj Triju Božanskih Osoba: 
tu će .se odsele razvijati njezin pravi život. Vrhunaravni 
?. r9 . ani, . v ^ to ^ l e P r ' m 'l a na krštenju po milosti koja je 
čini sličnom Bogu, dopuštaju joj da bude trajno kod 
Boga, da stanuje u Presvetom Trojstvu. Kršćanske kre¬ 
posti bogoslovne i stožerne omogućuju pomoću darova 
Duha Svetoga taj usrdni saobraćaj sa svakom od Božan¬ 
skih Osoba. 

Vjera nam otvara sve vrhunaravne horizonte nevid¬ 
ljivog svijeta. U tome Božanskom svjetlu može duša da 
se svakoga časa vine do gledanja Trojedinoga Boga koji 
nije više dalek i nepristupačan nego sasvim bliz po svo¬ 
joj ljubavi, otkako od krštenja prebiva dan i noć u duši. 
Bez nazočnosti Presvetoga Trojstva duša je pusta. Pod 
uplivom milosti kršćanska duša osjeća, da jedno biće 
koje je Ljubav stanuje u njoj i svakog je časa pridružuje 

vječnom Životu. I dolazi do intimnog saobraćaja kojeg 
ne bi smjelo ništa da pomuti niti uspori za cijeloga ze¬ 
maljskoga života. 

Teologalne, to jest bogoslovne kreposti stavljaju 
dušu u neprekidni dodir s Presvetim Trojstvom, uza svu 
tamu vjere i sporosti ufanja, ali pod porivom ljubavi. 
Ovo anticipirano posjedovanje Boga već je zapravo ne¬ 
beski život na zemlji, jer nebo je Bog, a Bog stanuje po 
vjeri i ljubavi u najintimnijoj dubini naše duše. Djelat¬ 
nost darova Duha Svetoga, napose dara mudrosti, poma¬ 
že i služi bogoslovnim krepostima i daje duši da iskusi 
Boga Ljubavi. Ovaj nutarnji doživljaj napunja ju blažen¬ 
stvom, doduše još nepotpunim, ali ipak takvim, da nadi¬ 
lazi sve radosti zemaljske. 

Stožerne kreposti također imadu svoju ulogu u tom 
životu neprekidne intimnosti s Bogom. Bez njih bi duša 
bila u pogibli da zastrani u krivu mistiku i dosljedno 
bude žrtvom najopasnijih iluzija. Stožerne kreposti drže 
dušu u vezi sa zbiljskim životom na zemlji, gdje kršćanin 
ima dužnost da se bori za Krista. 

Razboritost uređuje život kršćanina tako, da u jednu 
ruku računa s njegovim čovječjim dužnostima, a u dru¬ 
gu ruku s njegovim višim zvanjem djeteta Božjega. Duh 
savjeta pokazuje mu u časovima oklijevanja i usred za¬ 
mršene zbrke ljudskih zbivanja put k Bogu i tajnu kako 
će u sasvim običnim prilikama svagdašnjice voditi nebe¬ 
ski život. 

Pravednost uspostavlja savršenu jednakost odno- 
šaja čovjeka prema svome bližnjemu i prema Bogu. Dar 
pobožnosti ublažuje neumoljivu oštrinu pravednosti bla¬ 
gim smiješkom ljubavi. Nepovredljivo geslo kršćanina gla¬ 
si uvijek: »Bog prvi poslužen« — Dieu premier servi. — 
(Opaska prevod: To je bilo geslo katoličkih francuskih 
plemića u kojih je vladao običaj, da se kod stola simbo¬ 
ličnom gestom ponudi hrana najprije Bogu). — To se 


27 


geslo oslanja o nadmoćnu veličinu Božju i o neizmjeran 
dug zahvalnosti koji se ne može isplatiti. Ali kršćanin 
ima i osjećaj djeteta koje znade da u svojoj molitvi, pu¬ 
noj spontanog i smionog pouzdanja, može uvijek raču¬ 
nati na svoga nebeskog Oca. U saobraćaju s bližnjim 
kršćanin se uvijek sjeća milosti posinjenja te postupa s 
drugima kao sa svojom dragom braćom. Vjera mu ot¬ 
kriva u njima zaista braću u Isusu Kristu, koja su zvana 
da s Kristom dijele sreću samoga Boga u društvu sviju 
svetih. 

Duševna jakost kršćanina jakost je Isusa Krista na 
križu koja nadvladava svaki strah pred smrću. Nijedan 
je događaj ne može oboriti, i najteže je trpljenje pribli- 
žuje k Bogu. U ljubavi crpe ona snagu zadovoljštine i 
otkupljenja koja Bogu daje beskonačnu slavu, a ljudima 
zajamčuje spasenje. 

Kršćanska umjerenost nije ljudska askeza kojoj je 
pravilo života razborito uživanje dopuštene sreće ili iz¬ 
bjegavanje nedopuštenih i nerazboritih užitaka. U pro¬ 
cjenjivanju zemaljskih vrednota diže se kršćanin mnogo 
više i sudi o svemu jedino u svjetlu Presvetoga Trojstva, 
kao dijete Božje u Kristu. Njegova će stoga umjerenost 
nositi često biljeg »ludosti križa«. Kršćansko odricanje 
i mora ići za tim da se upriliči Kristu Raspetome. Duša 
se čuva u djevičanskoj čistoći, da može na zemlji bolje 
služiti Bogu ljubavi i jednom u nebu jasnije gledati ne¬ 
izrecivu ljepotu Presvetoga Trojstva. »Blago onima, koji 
su čista srca, jer će Boga gledati« (Mt 5,8). 

Premda je neposredna uloga stožernih kreposti da 
čuvaju dušu u savršenoj ravnoteži, tako da može i kraj 
najuzvišenijih mističnih darova vjerno vršiti i najniže 
svoje svagdašnje dužnosti, ipak uz sve reguliranje ljud¬ 
skog djelovanja imadu stožerne kreposti jedan viši cilj: 
one vode k sjedinjenju s Bogom, gdje se dovršuje intim¬ 
nost duše s Presvetim Trojstvom. Sve duše ne postiza- * 

vaju tog cilja, premda ih milost svetoga Krštenja zove 
k tome mističnom sjedinjenju s Bogom. Ali ima i gorlji¬ 
vih i vjernih duša koje ne uskraćuju ništa Ljubavi. Je li 
dakle čudo, što Bog za uzvrat napunja te svete duše već 
u ovome životu onom nebeskom radosti koja ih ne ostav¬ 
lja ni za najvećeg trpljenja. Treba li spominjati primjere 
jedne Terezi je od Avile, jednoga svetog Ivana od Križa 
ili, vremenski nama bliže, jedne Elizabete od Presvetoga 
Trojstva koja je živjela gotovo neprekidno u zajednici s 
Trima Božanskim Osobama što su prebivale u njezinoj 
duši i postale ljubljenim i neprestano adoriranim unu¬ 
tarnjim Gostima. 

»O moj Bože, Trojstvo, kojemu se klanjam, pomo- 
zi mi, da se sasvim zaboravim i nastanim u Tebi, nepo¬ 
mično i mirno, kanda mi je duša već u vječnosti. Neka 
mi ništa ne naruši nutarnjega mira niti me izvede iz Te¬ 
be, o moj Nepromjenljivi, nego neka me svaki čas uvodi 
sve dublje u dubinu Tvoje tajne.« 

» . . . O Trojica moja, moje sve, blaženstvo moje. 
Samoćo beskrajna, Neizmjernosti u kojoj se gubim, pre¬ 
dajem Ti se kao plijen, sahrani se Ti u meni da se i ja 
mogu sahraniti u Tebi, dok ne dođe čas da u Tvome svje¬ 
tlu gledam ponor Tvoje veličine.« 

Dakako, ne može svatko računati, da doživi ju je 
na taj način nazočnost Presvetoga Trojstva u najdubljoj 
dubini svoje duše. Ovi nam uzori imaju biti primjerima 
one stvarnosti koju bismo mi morali proživljavati mje¬ 
sto da se na putu života tako jadno vučemo. — »Ne budi 
obična duša,« pisala je Sestra Elizabeta jednoj svojoj pri¬ 
jateljici. Ta opasnost vreba više ili manje kršćanske du¬ 
še koje životna borba tako zatrpa u materijalne skrbi 
da nemaju više snage uzdići se nad svoje poslove i nad 
kojekakve trice. Treba snažnog svagdanjeg otpora, da se 
otmemo zamki jednolične realnosti te živimo u nepresta¬ 
nom sjedinjenju s Bogom, i sa svojim običnim poslovi¬ 
ma izvodimo vječne i božanske stvari. 

Krštenje nam daje tu milost. I jer označuje našu 
dušu neizbrisivim biljegom, traži od nas da kroz cijeli 
svoj život težimo za tim idealom. Bog nam je u pravu 
dužan dati milosti koje odgovaraju dostojanstvu djeteta 
Božjega, a mi znamo da će ih milosrđe njegovo i umno¬ 
žavati preko svake mjere. Dogod duša korača tom zem¬ 
ljom, još je uvijek vrijeme da se trgne iz svog mrtvila i 
započne nanovo živjeti puninu svoga krsnog života. Ali 
pamtimo: »Vrijeme je kratko« (1 Kor 7,29). 

Sveti Pavao znao je za te uzvišene stvarnosti kršćan¬ 
skog života, kad je sjećao prve kršćane: »Mi smo hram 
Boga živoga, kao što reče Bog: Stanovat ću među njima 
i među njima hodati. Ja ću biti njihov Bog, a oni će biti 
moj narod« (2 Kor 6, 16). I baš se na tu temeljnu istinu 
kršćanske duhovnosti pozivao, da opomene kršćane, ne¬ 
ka se čuvaju čisti i sveti u nazočnosti Božjoj: »Ne znate 
li da ste hram Božji i da Duh Božji prebiva u vama? Ako 
tko razara hram Božji, njega će Bog razoriti, jer je svet 
hram Božji, a taj ste vi« (1 Kor 3, 16-17). 

Povijest kršćanstva prvih vjekova pokazuje nam, ka¬ 
ko se ta istina bila duboko utisnula u dušu mučenika. 
Poznata nam je i divna gesta oca Origenova, koji je ot¬ 
krio grudi svoga tek krštenog djeteta da se u njemu kla¬ 
nja nazočnome Tro jednom Bogu. 

7. — DUŠA, ŽIVI HRAM PRESVETOG TROJSTVA 


Kršćanska je duša živi hram Presvetoga Trojstva 
gdje sve njezine moći uma i volje, pače i osjećajnosti, 
treba da pjevaju slavu Svevišnjega. Vjera vodi taj zbor. 
Ona otkriva duši uzvišenu veličinu Boga, nazočna u njoj. 
Darovi Duha Svetoga obavi ju ju joj u svem sjaju Njegovu 
neiskazanu Ljepotu. 3ta su sva stvorenja prema Božan¬ 
skim Osobama koje ju uranjaju u more svjetla, ljubavi 
i nedohitne radosti? Taština i ništavilo, šapuće dar zna¬ 
nja. — Tajna je Presvetoga Trojstva nedokučljiva, a nje¬ 
gove savršenosti neizmjerne ,nepristupačne svakome ljud¬ 
skom pogledu, — tko bi se usudio prodrijeti u njegove 
dubine, pita dar razuma? Zar nije najviše znanje o Bogu 
na zemlji samo neko naslućivanje onoga, što On nije? — 
Ali s darom mudrosti otkriva ljubav u tome skrovitom 
Bogu stvarnost koja nadilazi svako svjetlo razuma i pre¬ 
daje se u neznanju — koje je najviše znanje — slasnom 
doživljavanju Božjeg Misterija. Duša se diže nad samu 
sebe i ulazi u najdublje tajne Božanskog sjedinjenja, da 
uživa u njemu: s Ocem, Sinom i Duhom Svetim samu 
sreću Presvetoga Trojstva. 

I sve niže moći sudjeluju u tom hvalospjevu. Razbo¬ 
ritost ravna akordima i podržava harmoniju među du¬ 
ševnim moćima. Pravednost bude klanjanjem, molitvom, 
zahvalom i, ako ustreba, zadovoljštinom. Jakost nastav¬ 
lja taj nutarnji hvalospjev u svim prilikama i neprilika- 
kama, i ništa nije u stanju odvratiti duševne moći od mi¬ 
sli na Boga. Umjerenost odstranjuje svu ispraznu buku 
i čuva dušu čistu i sabranu u Ljubavi. I tako su duševne 
moći svjedoci živoga Boga koji u njoj stanuje. Sam Duh 
Sveti oživljuje tu neprekidnu hvalu koja se pod dodirom 
Božjim razvija u božansku harmoniju. To je uzvišena 
služba svake kršćanske duše koja je postala živim hra¬ 
mom Presvetoga Trojstva. 

Jedan je stvor opjevao Boga sa svima svojim dušev¬ 
nim moćima: Presveta Djevica, Neokaljana, čistija od 
Adama i Eve u stanju nevinosti. Priprostim svojim živo¬ 
tom ostaje ona najpristupačniji uzor nama jadnim otkup- 
Ijenicima. Nikad nije u Noj bilo nesklada grijeha, nego 
sama djevičanska čistoća. Nesavladiva jakost držala ju 
je uspravnom podno križa. Sva joj je skrb bila da služi 
Bogu. Djevica klanjanja i zadovoljštine postade Djevicom 
svemogućeg zagovora. Djevicom Magnifikata. Intimna 
saveznica Božjih osnova spaja ona u svojoj suspasitelj- 
skoj duši melodije božanskih hvala s tragičnim tonovima 
bolnog otkupljenja. Djevičanska joj je duša puna sjaja, 
— ta duša u kojoj se odigrava sudbina čovječanstva. 
Iz njezina ženskog srca diže se k Trojednome Bogu neiz¬ 
mjerna ljubav Majke svih naroda u Kristu. 

Duh Božji nalazi u njoj savršenu poslušnost. Nije li 
ona Majka vječne Riječi koja dijeli s Ocem rađanje ne- 
stvorene Mudrosti? Određena od Boga da bude Posred¬ 
nicom svih milosti po intimnom sudjelovanju s istim 
Duhom Ljubavi, kako da ne uživa ona sama u najvećoj 
mjeri milosti sviju svetaca? 

Ona živi u Presvetom Trojstvu uz trajne pokrete 
svjetla i jakosti svih darova. Ona je remek-djelo Duha 
Svetoga. Iza duše Kristove u kojoj su odzvanjale sve stvo¬ 
rene i nestvorene harmonije Vječne Riječi to je, eto, 
stvor koji je Boga najvećma proslavio: Djevica vjerna, — 
idealni hram Presvetoga Trojstva. 


8. _ NAŠE ZVANJE U KRISTU 

Ovaj trinitarni život silazi u duše po Kristu, jedi¬ 
nom posredniku između Boga i ljudi. — Prema sadaš¬ 
njem otkupiteljskom planu sve se milosti izljevaju iz 
krila Očeva po Isusu. U tome ljubljenom Sinu i u Njemu 
jedinome nalazimo svoje otkupljenje po krvi Njegovoj. 
»U ljubavi nas predodredi sebi za sinove po Isusu Kri¬ 
stu« (Ef 1, 5). Po Njemu smo na krštenju zadobili opro- 
štenje svojih grijeha prema bogatstvu njegove milosti. 
Vječni je plan Božji: »...obuhvatiti pod jednu glavu 
u Kristu sve što je na nebesima i što je na zemlji« (Ef 
1, 10). U Presvetom Trojstvu valja dakle tražiti praizvor 
božanskoga života u našim dušama, glavni i vrhovni uz¬ 
rok koji nas čini sličnima Bogu, živim slikama Presveto¬ 
ga Trojstva. Jedini Bog pobožanstvenjuje. »Bog je koji 
opravdava« (Rim 8,33) iako se služi posrednicima: sa¬ 
kramentima i svećenicima Crkve. 

Sasvim je posebna uloga pridržana čovještvu Kri¬ 
stovu kao najizvrsnijem oruđu Božanskih Osoba. Na dvo¬ 
struki način posiže Krist u posvećenje duša. Kao Riječ, 
druga Božanska Osoba iste je moći u djelovanju kao i 
njegov Otac, a Duh Sveti prima od Njega sa svojom ne- 
stvorenom naravi i svu vlast da posvećuje Crkvu. Kao 
čovjek. On je povlašteno oruđe božanskoga milosrđa za 
svakoga od nas. Njegova osobna milost, milost utjelov¬ 
ljene Riječi, bude glavnicom i vrelom života za cijelo nje¬ 
govo Mistično Tijelo. I tako se božanski život prenosi u 
nas samo po Isusu. Čovještvo Isusovo nosi dakle taj bo¬ 
žanski život u sve otkupijenike. Presveto Trojstvo ne čini 
u dušama ništa bez Krista. Ako je Bog odabrao ovo čo¬ 
vještvo kao sveopće oruđe svoga otkupiteljskog rada, ni¬ 
je to učinio zato da ga ostavi neupotrebljena. On ga je 
na divni način upriličio za posvećenje duša. Izvanredna 
vrsnoća čovještva Spasiteljeva dolazi mu od Božanske 
Ličnosti kojoj ono služi kao »organ Riječi«. Riječ je to 

čovještvo sasvim usvojila. Obdarila ga je svim povlasti¬ 
cama znanja, milosti i moći koje su potrebne u otkupi- 
teljske svrhe. I tako ga je učinila stalnim oruđem svoga 
konkretnog djelovanja na duše. Ovo posredovanje Kri¬ 
stovo traje bez prekida. Ako su već čini ljudskoga života, 
sami po sebi tako prolazni, bili u duši Krista — Spasite¬ 
lja od neizmjerne vrijednosti, koliko moćnija bit će ta 
snaga otkupljenja za nas u uskrslom čovještvu njegovu! 
Ako već posve materijalni elementi, kao voda svetoga 
krštenja, mogu u rukama Božjim postati oruđem milo¬ 
sti i snagom života, koliko više može čovještvo Spasite- 
Ijevo ,osobno sjedinjeno s Riječju Božjom, pobožanstve- 
niti naše duše ovim otkupiteljskim dodirom! 

Pa ipak uza sve te povlastice bilo bi čovještvo 
Spasiteljevo bez upliva, kad ne bi imalo mogućnosti da 
se stvarno s nama sjedini i tako svakoga od nas doseg¬ 
ne. Sredstva kojima se ono u tu svrhu služi jesu sa¬ 
kramenti, naročito krštenje. Njemu i jest glavna svrha 
da uspostavi prvu vezu između Spasitelja i nas. Nikad 
nećemo dosta naglasiti: Krist nas osobno krsti, On nam 
donosi život Presvetoga Trojstva. Naša vjera mora da 
zna otkriti u vidljivom svećeniku nevidljivog Krista 
koji djeluje u nama. U času, kad se sa nebeskih visina 
sam Krist nadvija nad jednu dušu da je krsti, daje Otac 
nebeski tome čovještvu Isusovu moć i snagu, koja ga 
uzdiže još više i čini dionikom Očeve vlasti da pobožan- 
stvenjuje duše. Bog nas pobožanstvenjuje samo po 
Kristu. 

I po tom je sav naš duhovni život duboko promi¬ 
jenjen. Bog bira sredstva svoga djelovanja uvijek pre¬ 
ma posebnoj svrsi. I nije to bez osobite nakane, što 
je čovještvo Isusovo oruđe Presvetoga Trojstva. Bog 
hoće u našu dušu utisnuti lik Isusov. On nas čini svo¬ 
jom posinjenom djecom, ali hoće da budemo »jednaki 
slici njegova Sina« (Rim 8, 29). 


Krist je postao čovjekom da čovjek postane Kri¬ 
stom. Nije se teško uvjeriti o nepreglednim posljedi¬ 
cama ove istine, otkako je čovjek uzdignut u vrhuna¬ 
ravni red. Naš je duhovni život božanski život u Kri¬ 
stu. Egzegeti i teolozi živo su istaknuli, naročito u svjet¬ 
lu Pavlove nauke, taj karakter nerazdvojivog jedinstva 
s Kristom, kojim je označen život i smrt i slava krš¬ 
ćanina. 

Biti kršten znači »umrijeti grijehu« s Kristom, biti 
»pokopan s Njime«, da »uskrsnemo na život Božji u 
tom Kristu koji više ne umire« i »sjesti s Njime u ne¬ 
beske visine.« — Kršćanin se rađa, trpi, živi i umire 
u Kristu. Sveti Pavao zove to »obući Krista po kršte¬ 
nju« (Gal 3,27). A znamo, kamo to vodi: kršćanin je 
»s Kristom razapet na križ« (Gal 2,19). Kršćanin je is¬ 
tih osjećaja s Kristom. Za kršćanina »umrijeti znači us- 
nuti u Kristu« (I Kor 15,18), kako i opet divno kaže 
sveti Pavao. 

Već je dvadeset vjekova, što se i crkveni oci i 
sveci upravo natječu da ponavljaju onu znamenitu for¬ 
mulu koja jedro i zbijeno izrazuje sav ideal kršćanina: 
»ZA ME JE UISTINU ŽIVOT KRIST« (Fil 1,21). Više se 
zaista o misteriju našega jedinstva s Kristom ne može 
reći. 

9. — MILOST KRISTOVA 

Nakon takve stvarnosti naše vjere jedva se usu¬ 
đujemo dodati neka teološka razjašnjenja. Može li se 
uopće točno navesti, što ova u pravom smislu riječi 
kršćanska milost dodaje milosti Božjoj? U čemu se sla¬ 
že, a u čemu razlikuje milost Kristova od milosti Pre¬ 
svetog Trojstva? 

Upotrijebi li se ona zgodna formula mistične pre¬ 
daje, moglo bi se reći, da je milost svetoga Krštenja 
kao i uopće svakoga sakramenta, milost »pokristovlje¬ 
nja«, to jest milost koja čini dušu sličnu Kristu, dok 
su kreposti i darovi Duha Svetoga milost »pobožanstve- 
njenja«, to jest čine dušu sličnom Bogu. 

U sakramentu Krštenja sve dobiva smisao kršćan¬ 
ski: narav i vlastitosti milosti. Grešnik je opravdan 
samo ako postane »udom Kristovim«, to jest ako bude 
zaista dionikom pravim, fizičkim, posebnim glavne mi¬ 
losti Utjelovljene Riječi. Krštenik je »novi stvor u Kri¬ 
stu« (2 Kor 5, 17). Taj novi Krist misli, moli, zaslu¬ 
žuje, zadovoljava i umire »kao utjelovljena Riječ.« 

Ovo drugo rođenje u Kristu liječi u nama zlo što 
ga je prouzrokovalo prvo rođenje, stvara od nas novo 
biće koje nas uvodi u novo stanje stvari. Krštenik i 
Krist su jedno. Odatle ono neisporedivo prvenstvo Kris¬ 
tove milosti nad običnom milosti, jer nas ona čini dio¬ 
nicima neizmjerne punine milosti Utjelovljene Riječi. 
Mi nismo samo pobožanstvenjeni sinovi Adamovi, nego 
živi udovi Sina Božjega. Koliko Utjelovljena Riječ, je- 
dinorođeni Sin Očev, nadvisuje svojom uzvišenošću pr¬ 
voga Adama, koliko nova Eva nadmašuje svojim božan¬ 
skim materinstvom prvu ženu, toliko je i naše dosto¬ 
janstvo djeteta Božjega u Kristu nad svako dostojan¬ 
stvo svih sinova Adamovih. Krist je egzemplarni, satis- 
faktorni, meritorni, djelotvorni i svršni uzrok naše 
svetosti. Na sve ove načine Krist nas čini dionicima 


svoje neizrecive veličine i svoga Božanskog porijekla 
koje je postalo uzorom našega dostojanstva djeteta Bož¬ 
jega. Kršćanin je drugi Krist. 

Ali zato nas Krštenje koje nas čini Kristom obave¬ 
zuje, da i živimo kao Krist. Odsada je sva naša vrhuna¬ 
ravna sudbina povezana s Kristom. Naš je život neraz- 
druživ od njegova. Sve što je Utjelovljena Riječ izvršila 
za nas na području zadovoljštine, molitve i svećenstva, 
i mi treba da to ostvarujemo u neprestanoj zajednici 
s Njime. Krist se dovršuje samo u nama. Možemo stavi¬ 
ti kao načelo : »Sve se naše djelovanje mora razvijati 
u Kristu.« 

Udovi žive samo onda, ako su spojeni sa svojom 
glavom. Krist je duša naše duše, izvor sve naše vrhu¬ 
naravne djelatnosti. Krštenje, sakramenat vjere, daje 
nam Isusov pogled na svijet i na Boga. Sve gledamo u 
svjetlu Kristovu. Sve su naše bogoslovne kreposti preo- 
bražene u Kristu. Vjera nas čini dionicima rajske svjet¬ 
losti duše Utjelovljene Riječi. Ufanje nas diže k onome 
uživanju Boga što ga Krist već u naše ime posjeduje. 
Ljubav Kristova koja nas sili čini da ljubimo Oca nje¬ 
govom sinovskom ljubavi . . . Njegova bratska ljubav 
puni nam srca milosrđem i samilošću za sve ljude. 

I stožerne kreposti dobivaju novi zvuk. Razboritost 
nam daje smisao za križ usred svagdanjih teškoća. Krš¬ 
ćanin uređuje svoj život u svjetlu Kalvarije. Njegove 
osobne patnje čine mu se kao dio muka Kristovih, kao 
sredstvo što ga upriličuje Kristu raspetome. Naša po- 
božnost nalazi u svećeničkoj duši Kristovoj izraz njego¬ 
ve molitve i sinovskog poštivanja Boga. Krsni pečat 
koji nas upriličuje Kristovu svećeništvu, uvodi nas u 
neprekidnu žrtvu Krista - Svećenika koji vazda stoji pred 
licem Očevim da ga hvali, da posreduje za nas. 

Mi imademo dio i u njegovoj nesavladivoj jako¬ 
sti. S nama ostaje Krist u agoniji sve do konca svijeta, 
jer se On bori u svojima u svim borbama putujuće 

Crkve. Kristova čistoća čuva naše duše daleko od sva? 
koga zla. Pravo ima sveti Pavao kad naziva život kršća 
nina »životom u Kristu« (2 Kol 2, 6). 

U vrhunaravnom redu i po našem krsnom pozivu 
Krist je središte svega našega božanskoga života. U Nje 
mu jesmo, mičemo se i živimo. Postali smo bogovi p(i 
milosti, ali »na Kristov način.« 

10. — UDOVI MISTIČNOG TIJELA KRISTOVA 


Duša krštenika nije sama pred svojim Kristom. Bog 
je rodu ljudskome poslao svoga Sina, da sakupi u Njemu 
sve ljude. Sveti Pavao koji je primio od Boga sasvim 
posebnu milost da shvati ovu stranu misterija Kristo¬ 
va, ističe gotovo u svim svojim poslanicama ovu novu 
tajnu, tajnu »utjelovljenja svih naroda u Kristu.« — 
»Objavom mi je saopćena tajna koja u prošlim vreme¬ 
nima nije bila saopćena ljudima, kako ju je sada Duh 
objavio njegovim svetim apostolima i prorocima: da su 
pogani baštinici iste baštine, udovi istog tijela, dionici 
istog obećanja u Kristu Isusu« (Ef 3,3-6). — »Jedno 
tijelo i jedan Duh, kao što ste svojim pozivom pozvani 
samo k jednoj nadi. Jedan Gospodin, jedna vjera i jed¬ 
no krštenje; jedan Bog i Otac sviju, koji je nad svima, 
koji djeluje po svima i u svima stanuje. (Ef 4,4-7). Sva¬ 
kome je dana milost prema mjeri dara Kristova. 

Isus Krist s visine nebeske upravlja sudbinom svoje 
Crkve među narodima i obasipa cijelo svoje Mistično 
Tijelo milostima kojih ono treba. »On dade jedne kao 
apostole, druge kao proroke, jedne kao evanđeliste, dru¬ 
ge kao pastire i učitelje, da pripravi svete za djelo služ¬ 
be, za izgradnju Kristova Tijela, dok svi zajedno ne do¬ 
đemo k jedinstvu u vjeri i u pravoj spoznaji Sina Bož¬ 
jega, k savršenom čovjeku, k mjeri punine veličine Kri¬ 
stove: ... da sve uraste u njega koji je Glava, u Krista, 
od koga cijelo tijelo skupa povezano i skupa držano sva¬ 
kovrsnom opskrbnom vezom . . . ostvaruje svoj rast na 
izgradnju samoga sebe u ljubavi« (Ef 4,11). 

To je ona velika vrhunaravna tajna novoga svijeta: 
jedan jedini Krist. Novi se naraštaj rodio ku- 
pelju ponovnog rađanja, obnove koju čini Duh Sveti« 
(Tit 3,5). Kršćani su se kao po drugi put rodili. Stvo- 
riteljske ruke Božanske Riječi postale su za njih otku- 
piteljske: novo čovječanstvo počinje, ne više u Adamu 

nego u Njemu, Kristu, sačinjavajući samo jednog čov¬ 
jeka, savršenog i potpunog u Kristu. Jedinstvo silazi s 
glave na sve udove. Isus i Crkva nisu dva Krista nego 
samo jedan. Hoćemo li zaista kršćanski misliti i osjećati 
tad ne smijemo nikada odijeliti Isusa od udova svoga 
Tijela. 

Valja nam se bezuvjetno odučiti od toga da gleda¬ 
mo Krista sama, nego treba da ga promatramo uvijek 
u vezi s njegovim udovima, kako je to tražio sveti Au- 
gustin. Nikada raskomadati »čitavog Krista«! Tijelo bez 
glave bilo bi grdno osakaćenje. »Vi ste Tijelo Kristovo, 
a pojedinci udovi« (I Kor 12,27). Mi smo ne samo krš¬ 
ćani nego i sam Krist .. . »Svi udovi tijela, iako su mno¬ 
gi, tvore jedno tijelo« (1 Kor 12,12)! 

Bog nije mogao dati ljudskom rodu većega dara 
nego kad mu je poslao svoga Sina za duhovnog pogla¬ 
vara i povezao sve ljude s njime kao udove oko svo¬ 
je glave. Bog i čovjek izmirili su se konačno u Kristu, 
Sinu Božjemu i Sinu čovječjemu, jednome sa svojim 
Ocem i jednome s nama. Odsada kad stupimo pred 
Boga, nijesmo više odijeljeni od njegova Sina. Kad 
se Krist moli svome Ocu, mi se molimo s Njime i u 
Njemu. Kao svećenik, On moli za nas. Kao glavar. On 
moli s nama i u nama. Kao Bog, On prima naše molitve. 
Crkva, u nepreglednom nizu vjekova, nije više drugo 
do jedan jedincati neizmjeran, vječan molilac. »Svi ste 
samo jedan u Isusu Kristu« (Gal 3,28), a u to nas je¬ 
dinstvo uvodi Krštenje. Isti božanski život struji iz gla¬ 
ve u udove: između Isusa i njegovih sve je zajedničko. 
Kristov se misterij dovršuje tek u nama. 

Kakoli naša jadna pojedinačna egzistencija, tako 
uskih vidika, ima potrebu da sebi dozove u svijest tu 
široku solidarnost koja nas povezuje sa svima udovima 
prošlosti, sadašnjosti i budućnosti jedinstvenoga Mistič¬ 
nog Tijela Kristova! Svaki je kršćanin uzajamno odgo¬ 
voran za cijeli svijet, za ljude svih vremena. Dogma o 

općinstvu svetih veže nas sa svima živim udovima Utje¬ 
lovljene Riječi, a po Njemu nas sjedinjuje s Ocem. 

Što dublje uđemo u božansko jedinstvo Oca, Sina 
i Duha Svetoga, to većma smo kršćani. Namjere se Bož¬ 
je odigravaju prema socijalnom planu. Naša se osobna 
sudbina ostvaruje prema svjetovnom, vječnom planu 
kojega ništa ne ograničuje ni u prostoru ni u vremenu^. 
Ovo grandiozno viđenje »potpunog Krista« stavlja naš 
kršćanski poziv usred mnoštva braće kojih^ je sudbina 
povezana s našom. Pravi kršćanin ne zna više moliti, ni 
trpjeti, ni raditi samo za se. Njegova se molitva diže u 
ime sviju k zajedničkom Ocu koji je na nebesima. Nje¬ 
govo trpljenje otkupljuje cijelo Mistično Tijelo. Nje¬ 
gov individualni rad povećava blago zasluga sviju svetih. 
Duša koja se diže, podiže i cijeli svijet i uzdiže ga do 
Boga. 

S druge strane opet, sva duhovna dobra Crkve pri¬ 
padaju svakom kršteniku. »Onaj, koji živi u ljubavi, 
uči sveti Toma — taj je dionik svega dobra, što se čini 
širom svijeta.« Sve zasluge Krista, blažene Djevice i sve¬ 
taca bivaju zajedničkim dobrom svih otkupljenih. »O- 
tac koji nije poštedio vlastitog Sina, već ga je predao 
za sve nas kako nam neće dati sve ostalo s njime?« 
(Rim 8,32). 

Krštenje koje nas obasipa osobnim dobročinstvi¬ 
ma, uvodi nas u Crkvu, tajnoviti dovršetak Kristov. Isto 
krštenje čini nas djecom Božjom i djecom Crkve. Nitko 
ne može imati Boga za Oca, ako nema Crkve za Majku. 
Krist se daje dušama samo po Crkvi. Po njoj silazi Duh 
Kristov u svakoga kršćanina, da oživljuje udove istoga 
Mističnog Tijela i čuva ih u jedinstvu. Punina je toga 
Duha u Glavi, a dioništvo u udovima. Svetu Crkvu, tu 
dopunu Kristovu, oživljuje sveukupno Duh Oca i Sina. 
Uza svu raznolikost milosti, službi i posebnih darova, 
jedan te isti Duh prožima cijeloga Krista. 

H . , 1<a ° s . to kod živ °9 č °V]eka oči gledaju za čitavo 
l e ° ( jezik govori u ime svih udova, glava upravlja 

vu rčitem^T-' tak ° ‘ " Mističnom Tijelu Kriste 
ma anotml- k a f U,U IS . tmu ko, ’ a ima dati svjetla svi- 
su 'na^Hr- ^ b " svim 2em| jama ekumene, biskupi 
svim a ' nad° d y odstvon \ Vrhovnog Pastira koji ravna 
n u d , Vima nevid| j |vi Krist i neprekidno sudje 
lovanje Duha, koji izlazi od Oca i Sina u krilu blažene 
Trojice. Jedan Bog, jedna Crkva, jedan Krist, jedan ži 

K°r Šta'T P resveto 9 a Trojstva koji se izlijeva u čitavog 
Knsta. Treba znat. promatrati Crkvu kako silazi iz sja 
a Presvete Trojice i obuhvata sve duše i čiste duhove 
u jedinstvu čitavoga Krista. 

11. _ NAŠE VJEČNO ZVANJE 


Sav današnji sjaj naše krsne milosti nije ništa pre¬ 
ma onom najvišem stepenu na koji će nas dići gleda¬ 
nje Boga licem u lice, kad bude i cijeli svemir, sav 
preobražen, imao udjela u blistavoj slavi djece Božje. 
Teologija je našla divnu i duboku formulu, da izrekne 
taj početak milosnoga života na zemlji: »Započeti vječ¬ 
ni život« (une vie eternelle commencee). 

Naše je krsno zvanje — zvanje vječnosti. Sakra- 
menat koji nas uvodi u kršćanski život traži i jedan za¬ 
vršetak. Krštenik živi nesavršenim duhovnim životom, 
životom koji uvijek napreduje. Milost teži za slavom, 
vjera za gledanjem, ufanje za posjedovanjem Božjim, 
a savršena ljubav za vječnom intimnošću. Sve kršćan¬ 
ske kreposti teže da se razviju u duši pod vodstvom 
svjetla blaženoga gledanja i osjećaju se kao u progon¬ 
stvu na toj zemlji. Krsna milost čini nas bogovima, dru¬ 
gim Kristima — ali koje li razlike između blaženoga 
Trojstva i pobožanstvenjenih bića, koja još hodaju ovom 
dolinom suza među mnoštvom braće što su još usred 
zemaljskih muka i patnja, — i između jedinorođenoga 
Sina Očeva, puna slave i sjaja što ga posjeduje Kristo¬ 
va duša, a koji se odrazu je na njegovo uskrslo Tijelo! 
Milost je samo zametak slave, i svaki događaj u našem 
životu mora utisnuti sve jače u svakome od nas savr¬ 
šenu sličnost s Raspetim. 

Kako li je daleko tama naše vjere od sjajne i de¬ 
finitivne intuicije svih stvari u svjetlu Riječi koja nas 
čeka! Sve gledati u Sinu kao što to gleda Otac, — u 
onome koji je njegova vječna Misao, jednaki izraz cije¬ 
loga Božjeg misterija: to je normalna, ali još daleka 
meta Krštenja. Stvorovi koji nam otkrivaju tragove Bož¬ 
je sakrivaju nam u isti mah sjaj njegova Lica. Pa i u 
rasvjetijenjima i osobnim dodirima Duha Svetoga, što 
za nas znači najviše svjetlo u ovozemnom životu, duša 

ne može sasvim proniknuti tajne Božje ni njegovih 
cijela. Veliki intelektualni darovi: znanja, razuma i mu¬ 
drosti, mjesto da utišaju živu želju duše, još je poja¬ 
čavaju perspektivama toga svjetlosna prekogrobnog ži¬ 
vota. Darovi Duha Svetoga što su viši pune dušu no- 
stalogijom za ljepotom božanskom pa zato i jest dar 
mudrosti najvećma u progonstvu na tom svijetu, gdje 
mu nema neposrednog uživanja Presvetoga Trojstva. 

Krštenje doduše počinje u nas život vječnosti, ali 
samo kao zametak, zaista samo početak. Ufanje to tako 
osjeća, jer je lišeno Boga svog blaženstva! — Govori 
se doduše o duhovnim radostima po kojima sveci — u 
osobitim časovima milosti — proživljavaju već unaprijed 
nešto od nebeskoga života, ali sveti Pavao koji je na¬ 
čas osjetio nešto od onih opojnih radosti nebeskih, upo- 
zoruje nas, »da ono što oko nije vidjelo, što uho nije 
čulo, na što ljudsko srce nije pomislilo, to je Bog pri¬ 
pravio onima koji ga ljube« (1 Kor 2,9). — A ljubav, 
čista ljubav Božja je li bar ona više povlaštena? Mogu¬ 
će je doduše nesebično ljubiti jedno nenazočno biće, 
ali savršeno prijateljstvo traži ipak osobni dodir, a kad 
se to tiče Boga, žudi duša za vječnom ljubavi. Pa baš 
radi same njezine izvrsnosti, božanska je ljubav više 
negoli ostale kreposti u progonstvu na toj zemlji. Vjera 
koja ju vodi stvara za nju neko nasilno stanje. Duša bi 
htjela živjeti u ljubavi s Bićem u kojemu je njezino ne¬ 
izmjerno blaženstvo, a ne može ga dohvatiti. 

Stožerne kreposti vežu dušu uz poslove ovoga svi¬ 
jeta usred^ nerazmrsive zbrke ljudske djelatnosti, a ona 
bi htjela živjeti u neprekidnoj adoraciji Svevišnjega, u 
neprestanoj zahvali za sva njegova dobročinstva. Život¬ 
ne je potrebe odvraćaju od te jedine zadaće, pa i kad 
je ne bi ništa rastresalo od tih nebeskih misli. Bog nje¬ 
zine kontemplativne i zahvalne molitve ostao bi nedos- 
tiživ. Ona ga ne vidi. Treba joj živjeti s tvrdim ljudima 
u životnoj borbi, a ipak biti pravednom prema svima. 


44 


Ako je prijateljstvo krvi ili duha približi ljubljenim bi¬ 
ćima, to su samo »drugovi jednoga dana«, lica kojih 
nestaje. Sve je sjeća porazne kratkoće života. Struja ko¬ 
jekakvih mogućnosti vuče za sobom njezin opstanak 
djeteta Božjega, pa je krepost razboritosti mora da vodi 
i da je nauči, kako će pod neprestanim poticajem lju¬ 
bavi ovjekovječiti taj prolazni život. »Koji uživaju ovaj 
svijet, kao da ga ne uživaju — jer prolazi vanjski ob¬ 
lik ovoga svijeta« (1 Kor 7,21). Taj karakter kratko- 
trajnosti u njezinoj ljudskoj egzistenciji daje barem krš¬ 
ćanskoj jakosti priliku da se pokaže u svom glavnom 
činu: u divnom prihvaćanju smrti. 

I tako se kršćanin »nalazi u tuđini daleko od Gos¬ 
podina« (2 Kor 5,6). Credo njegove vjere govori svima 
o njegovu stavu putnika i o njegovom zvanju u vječ¬ 
nosti. 

Život je putujuće Crkve očekivanje grada Božjega. 
Ovdje na zemlji nemamo stalnoga boravišta nego tra¬ 
žimo budući grad. »Znamo, ako se ova naša zemaljska 
kuća sruši, imamo zgradu koja je djelo Božje, vječnu 
kuću na nebesima. Zato uzdišemo, i vruće želimo da 
budemo obučeni u naš nebeski stan. Uistinu, mi koji 
živimo u ovom šatoru uzdišemo u tegobi što se ne že¬ 
limo svući, nego na ovo obući drugo, da tako život 
proguta ono što je smrtno. A onaj koji nas je na ovo 
isto pobudio jest Bog, Onaj koji nam dade zalog Duha. 
Tako, uvijek smo puni pouzdanja, osvjedočeni da se, 
boraveći u ovom tijelu, nalazimo u tuđini, daleko od 
Gospodina. Krećemo se, naime, u području vjere, a ne 
u području gledanja. Ipak smo puni pouzdanja, i više 
volimo otići iz ovog tijela i vratiti se ka Gospodinu. Zato 
mu se uporno nastojimo svidjeti, bilo da ostajemo, bilo 
da odlazimo« (2 Kor 5, 1-9). 

»Naš je grad na nebesima, gdje nas Krist čeka. On 
koji će preobraziti naše bijedno tijelo i učiniti ga jed¬ 
nakim svome slavnom tijelu« (Fil 3,21). I apostol sveti 

Petar govori jednako. Pošto je poučio kršćane da su po 
milosti »dionici Božanske naravi« (2 Petr 1,4), zaklju¬ 
čuje on ovako: Živite dakle kao »tuđinci i stranci« (1 
Petr 2,11) na toj zemlji. »Jedno vam, ljubljeni, ne smije 
biti nepoznato: da je u očima Gospodnjim jedan dan 
kao tisuću godina, a tisuću godina kao jedan dan . . . 
Gospodin vas strpljivo podnosi jer neće da se itko iz¬ 
gubi, nego da svi pristupe obraćenju. Ali će doći dan 
Gospodnji kao lopov: u taj će dan nebesa iščeznuti s 
velikom lomljavom, počela će se u ognju rastapati, a 
zemlja se sa svojim ostvarenjima neće više naći. Budući 
da će se ovo sve tako raspasti, kakvi sve onda morate biti 
svetim življenjem i pobožnošću dok očekujete dolazak 
dana Božjega ... Ali mi očekujemo, prema njegovu o- 
bećanju nova nebesa i novu zemlju, gdje prebiva pra¬ 
vednost. Zato, ljubljeni, dok ovo čekate, revno nastoj- 
te da bez ljage i mane budete u njegovim očima u mi¬ 
ru!« (2 Petr 3,8-14). 

Kršćanska misao prvih vjekova bila je usmjerena 
prema tom konačnom povratku Gospodnjem. U jednoj 
veličajnoj viziji pokazuje nam sveti Pavao čitav svemir 
sav uzbuđen i nestrpljiv da uđe i on u to stanje slave 
djece Božje. To je kršćanski nazor na svijet. Vjera upu¬ 
ćuje krštenike na viziju, zemlja pripravlja nebo, putu¬ 
juća Crkva ide za tim, da se razvije u gradu Božjemu, 
kršćanski je život očekivanje Presvetoga Trojstva. Kad 
se mistično Tijelo Kristovo nađe sasvim na okupu oko 
svoje glave, tada će biti svršeno jedinstvo cijeloga Kris¬ 
ta. Svi će mrtvi u Adamu uskrsnuti u Isusu Kristu, ali 
u stalnom redu. Krist nam je prvi dao primjer, a na 
svršetku vijeka ustat će sveci koji su vjerovali u do¬ 
lazak njegov i udesili svoj život prema njegovu zako¬ 
nu. U taj posljednji čas Krist će definitivno primiti pu¬ 
ninu svoga tijela, dovršenje Njega samoga: svoju Crk¬ 
vu. Bit će pobjednik nad smrću i nad svim vlastima 
zla. Krist će vladati, jer On mora da vlada i da podloži 


sebi sve neprijatelje svoje. Bog je sve predao Kristu. 
On je primio puninu moći na zemlji, na nebu i sve do 
pakla. Zadnja pobijeđena — bit će smrt. A zatim, u 
najuzvišenijoj gesti, Krist će u zahvalnosti predati svo¬ 
je kraljevstvo Ocu. Tada će nastupiti konac, i Bog će 
biti sve u svemu. Zemaljski grad ustupit će mjesto vječ¬ 
nome Božjem gradu. 

12. — KRŠĆANIN - DRUGI KRIST 


Ovo je smisao našega duhovnog života od Utje¬ 
lovljenja Sina Božjega. Krepost ne stoji samo u tome, 
da živimo prema zdravom razumu i da se prilagođuje¬ 
mo moralnim zakonima, što izviru iz same naravi ljud¬ 
ske, kao što to čine pogani. Kršćanska je svetost bo¬ 
žanski život u Kristu. Mnoge duše, odviše uvučene u 
same sebe, trebale bi da se ponovno osvijeste i zagriju 
za tu spiritualnost u Kristu i da zamijene neplodni ego- 
centrizam za osloboditeljskim kristocentrizmom. Otka¬ 
ko je Bog sišao među ljude odonda je posvema izmije¬ 
njen sav odnos ljudskoga roda prema Bogu. Isus je po¬ 
stao izvorom i uzorom naše svetosti. 

Kršćanska mistika uvodi duše u jedinstvo Presve¬ 
toga Trojstva po Isusu Kristu i u Njemu. Naš duhovni 
život počinje zapravo Utjelovljenjem Sina Božjega. Ista 
milost koja je činila Krista Sinom Božjim učinila je i 
kršćane djecom Božjom: kršćane možemo razumjeti 
samo ako gledamo na Krista. Naše božansko zvanje ima 
svoj potpuni smisao tek u predestinaciji Utjelovljene 
Riječi i u našem spoju sa Spasiteljem. Nikada milost 
ne otkriva tako jasno svoje naravi i svoja svojstva, ni¬ 
kad se njezina vrhunaravna veličina toliko ne ističe, ko¬ 
liko kad je gledamo kao nastavak Utjelovljenja.« Bog 
je postao čovjekom, da čovjek postane Bogom«, rekao 
je sveti Augustin. Riječ je tijelom postala, da nas učini 
drugim Kristima. Po Utjelovljenju niknuo je novi narod. 
Krštenje je poistovjetovanje s Kristom: sve proizlazi o- 
datle. 

Tri temeljna vidika karakteriziraju tu specifično 
kršćansku mistiku: 

— askeza je smrt grijeha u Kristu Spasitelju, 

— sjedinjenje s Bogom razvija se u prijateljstvo 
s Trojicom, ali u Sinu, 

— kršćanin je drugi Krist koji živi za slavu Očevu 
i za otkupljenje svijeta. 


U kršćanskoj moralki nalazimo negativni aspekt 
svake svetosti: izbjegavanje zla. Simbolika dubokog u- 
ronjavanja krštenika u vodu govori snažno da kršća¬ 
nin, pokopan s Kristom, umire grijehu jedanput zauvi¬ 
jek. Odsada živi on samo još za Boga. »Tako i vi dr¬ 
žite sebe mrtvima grijehu, a živima Bogu u Kristu I- 
susu. Neka dakle ne vlada više grijeh u vašem smrtnom 
tijelu, tako da vas podvrgne njegovim požudama. Niti 
više dajte svojih udova kao oružje nepravednih u služ¬ 
bu grijeha! Nego prinesite Bogu sami sebe kao takve, 
koji ste od mrtvih postali živima, — a svoje udove 
kao oružje pravednih u službu Bogu« (Rim 6, 11-13). 
Svraćajte misao na ono, što je gore, a ne na ono što 
je na zemlji, jer ste umrli i vaš je život sakriven s Kris¬ 
tom u Bogu!« (Kol 3, 2-3). 

Ali nada sve valja uočiti onaj pozitivni vidik te 
kršćanske mistike, onaj bitni poziv našega krštenja koji 
je zajednički svim kršćanima i kojemu je vizija slave 
normalna kruna: naš život intimnosti sa Presvetim Troj¬ 
stvom. Nijesmo li svi kršteni »u ime Oca i Sina i Duha 
Svetoga?« Nije li ovo krštenje u ime Presvetoga Troj¬ 
stva bila zadnja poruka Isusova svojim apostolima u 
svečanom času konačnog rastanka prije negoli se vra¬ 
tio svome Ocu? — »Dana mi je sva vlast nebeska i 
zemaljska. Zato idite i učinite sve narode učenicima mo¬ 
jim. Krstite ih u ime Oca i Sina i Duha Svetoga! Učite 
ih da vrše sve što sam vam zapovjedio! Ja sam s vama 
u sve vrijeme do svršetka svijeta« (Mat 28, 18-20). 

Krštenje uzvisuje našu narav tako, da zaista nije 
mogla biti uzdignuta još više. Biti sinom Presvetoga 
Trojstva, kao što je Isus jedini Sin Očev, ući po Njemu, 
s Njim i u Njemu u familiju triju božanskih Osoba i 
dijeliti s Njima isti život misli i ljubavi u istoj vječnoj 
radosti, ili prema divnoj riječi svetoga Ivana: »Naše je 
zajedništvo s Ocem i Sinom Njegovim Isusom Kristom« 
(1 Iv 1,3) u istome Duhu: to je, od krštenja do vizije 
smisao našega duhovnog života preporođena po Kristu. 

Sva kršćanska mistika stoji u tome da živimo kao 
djeca Božja u obitelji Presvete Trojice. Na krštenju po¬ 
činje zaista pravo prijateljstvo između Božanskih Osoba 
i novoga krštenika. 

Nama kršćanima. Trojstvo je postalo našim stal¬ 
nim očinskim ognjištem, iz kojega ne bismo smjeli ni¬ 
kada izaći, kao što ni Sin ne ostavlja nikada krila Oče¬ 
va. Sav napredak našega duhovnog života stoji baš u 
tome da se prožmemo tom stvarnom nazočnosti Pres¬ 
vetoga Trojstva u duši, da se dademo voditi od Isusa 
u tu intimnost sa Ocem, Sinom i Duhom Svetim. Zar 
nije Riječ sama došla da nam objavi to živo prebivanje 
Trojstva u dušama? — »Ako me tko ljubi, držat će mo¬ 
ju riječ, i moj će ga Otac ljubiti, — k njemu ćemo do¬ 
ći i kod njega se nastaniti« (Iv 14, 23). Ta prisutnost 
Božanskih Osoba počinje kod krštenja. U njemu duša 
prima i milost i pravo da uživa u Presvetom Trojstvu. 

Otac šalje u dušu Riječ i Duha Svetoga, a i sam se 
daje najvećom darežljivošću: duša se smije bez pres¬ 
tanka opajati srećom Božjom. Čudimo se jednostavnosti 
kojom sveti Ivan svodi sav duhovni život u taj jedin¬ 
stveni stav: ostati u »zajedništvu s Ocem i Sinom« (1 
Iv 1,3). Zar nije jedina želja Božja da se daje i da bude 
ljubljen? »Sitit sitiri Deus« (Sv. Grgur Naz). Vrelo je 
duhovnog i vječnog života u nutrini našoj. Mjesto da 
se uznemirujemo i raspršujemo, pustimo da Bog u nama 
djeluje i da nas uvodi u svoj život Jedinstva. »Nitko ne 
dolazi k Ocu, osim po meni« (Iv 14,6). Pustimo da nas 
Sin vodi k Ocu. 

Krist nije samo put kojim se prolazi. On je i uzor 
koji treba slijediti. A nada sve, On je duša našega ži¬ 
vota. »Živim, ali ne više ja, nego Krist živi u meni« 
(Gal 2,20). Po uzoru Kristovu kojega je palestinska 
svjetina gurala sa svih strana, dok je njegova tiha, kon¬ 
templativna duša bila u samoći s Ocem, kršćanska bi 
se duša preko svega morala držati pred licem Očevim 
i nastavljati u sebi misterij Isusov. 

Ako ostajemo u Njemu, ako znamo ljubiti, mo¬ 
liti, raditi i trpjeti u Njemu, tada će se svaki naš čin 
dovinuti do veličine samoga Krista. I najobičniji ljud¬ 
ski život dobiva sasvim božansko značenje, i ispaštalač- 
ku i otkupiteljsku vrijednost za čitavo mistično Tijelo. 
Svetost se ne mjeri po vanjskoj formi jedne egzistencije, 
nego po jačini i čistoći ljubavi, koju stavljamo u najne- 
znatnije čine našega života. Kršćanin nije nikada bana¬ 
lan. Sve, u Kristu, može postati činom savršene ljubavi. 
Mislimo samo na vrhunaravnu vrijednost sakrivena ži¬ 
vota nazaretske Djevice koja je otkupljivala čitav svijet 
u tišini svoje suotkupiteljske duše. Svetost je u duši, 
ona se sakriva u najintimnijim zakucima našega srca. 

Neki čovjek sreo na gradilištu više radnika. I za¬ 
pita prvoga: »Šta radiš?« — »Obrađujem kamen,« gla¬ 
sio je odgovor. Drugi na isto pitanje: »Hranim svoju 
obitelj.« A treći reče: »Gradim katedralu.« Tako bi i 
kršćanin morao biti u stanju da kaže za svaki svoj čin: 
»Gradim Božji Grad«. 

Iznad našega ljudskog zvanja, svaki od nas ima i 
jedan zadatak Kristov. I taj zadatak mora da izvrši sr¬ 
cem Kristovim. Sam nas sveti Pavao na to pozivlje: »Te¬ 
žite među sobom za onim za čim treba da težite u 
Kristu Isusu« (Fil 2,5). »Za me je uistinu život Krist« 
(Fil 1,21). — Što može biti jednostavnije od te misti¬ 
ke, — što još može biti dublje? Ona izlazi u ravnoj crti 
iz našega kršćanskog poziva. 

Iznad svih ljudskih prividnosti. Otac nebeski gleda 
u svakom kršteniku lice svoga Sina. A jer je prema uo¬ 
bičajenoj formuli svaki kršćanin drugi Krist — 
Christianus alter Christus — trebalo bi nam zaista živ¬ 
jeti kao drugi Krist na slavu Očevu i za otkupljenje 
svijeta. Svaki bi kršćanin morao 

Kristovom dušom prolaziti ovom zemljom! 

To znači biti 

NOVI ČOVJEK! 

DODATAK 

MISLI KONCILA VAT. II O SAKRAMENTU KRŠTENJA 

— LUMEN GENTIUM — 7. točka: 

Po krštenju postajemo slični Kristu: 

»Uistinu mi smo svi kršteni jednim Duhom u jed¬ 
no tijelo« (1 Kor 12,13). Tim svetim obredom predo¬ 
čuje se i ostvaruje naše sjedinjenje s Kristovom smrću 
i uskrsnućem. 

Pa nadalje 17. točka: 

Propovijedajući Evanđelje, Crkva privlači slušatelje 
da vjeruju i da vjeru ispovijedaju, priprema ih za 
krštenje, otima ih iz rostva zablude, pridružuje ih Kris¬ 
tu, da napreduju u ljubavi prema Njemu dok ne budu 
Njime potpuno ispunjeni. 

— SACROSANCTUM CONCILIUM — uredba o svetoj li¬ 
turgiji — točka 6.: 

Tako se ljudi krštenjem uključuju u Kristovo us¬ 
krsno otajstvo: s Njim su umrli, pokopani i uskrsnuli, 
te primaju duh posinjenja »kojim vičemo: ABBA — 
OČE!« (Rim 8, 15). 

Točka 7: 

Krist je prisutan svojom moći u sakramentima, pa 
kad netko krsti, sam Krist krsti. 

— AD GENTES — dekret o misijskoj djelatnosti 

— 11. točka: 

... Svi kršćani gdjegod žive dužni su pokazati pri¬ 
mjerom svoga života i svjedočanstvom svoje riječi no¬ 
voga čovjeka kojega su obukli krštenjem ... 

— PRESBYTERORUM ORDINIS — dekret o službi 
svećenika ističe u 5. točki: 

Krštenjem uvode svećenici ljude u Božji narod . . . 

— UNITATIS REDINTEGRATIO — dekret o ekume¬ 
nizmu donosi proširene vidike učinaka nauke o krštenju: 


Oni koji se danas rađaju u takvim zajednicama i 
žive od vjere u Krista ne mogu biti optuženi grijehom 
razdora i Crkva ih katolička susreće bratskim poštova¬ 
njem i ljubavi. Jer zaista, oni koji vjeruju u Krista i 
koji su valjano primili krštenje, već su u nekoj zajed¬ 
nici, iako nesavršenoj, s katoličkom Crkvom. 

. . . Ipak, opravdani vjerom primljenom kod kršte¬ 
nja, utjelovljeni u Krista, oni se punim pravom nazi¬ 
vaju svojom braćom u Gospodinu. 

Isti dekret u 22. točki ističe: 

Krštenje je ... sakramentalna veza jedinstva među 
onima koji su po njemu bili preporođeni. Međutim, 
krštenje samo po sebi tek je početak i polazna točka, 
jer on sav teži da postigne puninu života u Kristu. 

Po sakramentu krštenja, svaki put kad je podije¬ 
ljen kako treba prema ustanovi Gospodnjoj i primljen 
s dužnim nutarnjim dispozicijama, čovjek je zaista u- 
tjelovljen u raspetoga i proslavljenog Krista i preporo¬ 
đen da bude dionikom božanskoga života prema riječi 
Apostolovoj: »Zajedno s Njim ukopani u krštenju, s 
Njim ste i uskrsnuli vjerom u snagu Boga koji ga uskrisi 
od mrtvih« (Kol 2, 12). 

II DIO 


U SILI DUHA 




Posvećeno 


MARNI, 


ZARUČNICI DUHA SVETOGA 


»Koji je radi nas ljudi i radi našega 
spasenja sišao s nebesa i utjelovio 
se po Duhu Svetomu od Marije 
Djevice« (Credo) — Zato se ona 
pozdravlja kao preodlični i sasvim 
osobiti ud Crkve i njezin tip i naj- 
izvrsniji uzor u vjeri i ljubavi, te je 
Katolička Crkva, poučena od Duha 
Svetoga, s djetinjom ljubavi štuje 
kao preljubeznu majku.« 


(Lumen Gentium) 



1. — U SILI DUHA 


»Da se za čast Tvoju i borim i stradam, 
A jedinoj plati da se Tebi nadam« . . . 

(Izidor Poljak) 

Da, ali to se može ostvariti samo »u sili Duha«. 

Od triju Božanskih Osoba Duh Sveti je najnevidlji- 
viji. To mu i samo ime kaže. Duh je nevidljiv. 

I njegov simbol u prirodi — vjetar — također je 
nevidljiv. Očituje se samo bukom i lomljavom kad juri 
kroz granje drveta ili kad razbija stakla na prozorima. 
Zato i jest imao da navijesti jednoga ljetnog dana silazak 
nevidljivog Duha nad apostole. 

Duhovi! — Prodor Božanstva u čovječanstvo! — Ve¬ 
lik je to blagdan. Veći od Božića. Jednak Uskrsu. A ipak 
ga ljudi manje cijene. Ne kaže im mnogo. 

Božić govori jače našoj osjećajnosti. Njegov se čaro¬ 
bni noćni sjaj divno usklađuje s našom dušom. 

Uskrs se sav blista u žaru mladoga sunca: svuda ži¬ 
vot i proljeće ,i u prirodi, i u našoj duši. Proljeće Uskr¬ 
snuća: Krist je uskrsnuo i ne umire više . . . 

A Duhovi? Što su drugo negoli širenje vijesti o 
Uskrsnuću Gospodnjemu . . . širenje Crkve koja nosi 
Krista . . . 

Na Duhove ulazimo aktivno u Kristov život. Odsada 
kao Kristovi udovi ,svjedoci njegove istine, eto nas pove¬ 
zanih uz Crkvu da dijelimo s njome sve radosti i žalosti. 

2. — PRVI DUHOVI 

Duhovi su prije svega blagdan Crkve. Crkva je do¬ 
duše već postojala u zoru prvih Duhova. Ali u kako jad¬ 
noj strukturi . . . Mogla se, dakako, čvrsto osloniti na 
obećanje Kristovo. Ali korijenje je pustila u tako slabim, 
drhtavim srcima, u umovima tako sporim da vjeruju. 
Znamo kako se svršio pokus jednoga izvjesnog Petka . .. 

Gospodin i nije drugo očekivao. »Imao bih vam još 
mnogo reći, ali sada ne možete nositi A kada dođe on, 
Duh Istine, uvest će vas u svu istinu« .. . (Iv 16,12-23). 

I došao je. Taj silni Dah što ga je očekivala Crkva. 
S njegovim se dolaskom sve promijenilo. Skromnu Pe¬ 
trovu barku, još nesigurnu i sakritu u dražici Cenakula, 
zahvatio je taj dubinski val. I eno je daleko od mirne 
obale, među talasima široke pučine koje više neće osta¬ 
viti. 

A mornari? Kakvo li se čudo neviđeno zbilo na nji¬ 
ma! Petar, koji se prije prepao na riječ jedne služavke, 
istupi sad smjelo pred mnoštvo »i povišenim glasom re¬ 
če: »Bog je pred vama potvrdio Isusa Nazarećanina . . . 
Njega koga ste vi bezbožničkom rukom razapeli i ubili, 
Bog je uskrisio...« (Dj 2,14-36). Apostoli neće više 
drijemati. Toma neće više sumnjati. Oni će odsada živje¬ 
ti jedino za tu istinu kojoj su se tako dugo opirali. 

I ovo se čudo nastavlja. I nastavljat će se sve dotle, 
dok Crkva ne dopremi zadnju skupinu spašenih u luku 
vječnosti. 

Da smo pozorniji na duhovna zbivanja, vidjeli bismo 
i u naše dane čudesa Duha Svetoga. Čitave su se knjige 
napisale o obraćenicima 20. vijeka. 

Šta je potaklo Douglasa Hyda da od marksizma pri¬ 
jeđe Kristu? Pet je godina bio urednikom velikoga ko¬ 
munističkog žurnala: The Daily Worker u Londonu. Dva¬ 


deset je godina bio komunist. A eto 14. ožujka 1948. 
raskrstio se i sa žurnalom i sa partijom. — To je mogao 
izvesti samo »u sili Duha«. 

Pa jedan — sada već pokojni — Thomas Merton, 
slavni pjesnik i plodan pisac, koji je u svijetu imao sve¬ 
ga što mu je srce moglo poželjeti, pa se i on jednoga da¬ 
na raskrstio sa svim udobnostima i stupio u strogi red 
trapista. — Zar nije i to gesta Duha Svetoga? 

3. — »B O Ž A N S K I NEZNANAC« 




Duh Sveti je, dakle, na djelu: u dušama, u Crkvi, u 
svijetu. Po Duhu Svetom nastavlja se prisutnost Isusova 
među nama. 

Teologija rado nabraja velika djela Duha Svetoga. 
On objavljuje nauku Isusovu, prožima njome duše, pri¬ 
lagođuje tu nauku narodima i vremenima. 

Daje snage kršćanskom svjedočanstvu. Saopćuje 
kršćanima jakost i pobjedonosnu smionost. On krijepi 
mučenike — krvne i nekrvne — anonimne mučenike 
svagdašnjice. 

On širi radost i mir. On slaže srca, ublažuje volju, 
stvara jedinstvo. 

Dan za danom pomlađuje on Crkvu i izvodi u njoj 
divnih stvari. 

Riječ u jedno: po njemu nas Crkva puni Božanskim 
životom. 

Je li dakle pravo da nam Duh Sveti bude i nadalje 
»Božanski Neznanac«, da o njemu tako malo znamo i ta¬ 
ko se malo za nj zanimamo? . . . 

Ne bi li trebalo da svi oni koji se bave dušama sva¬ 
ki dan dižu svoja srca k njemu i vapi ju za sebe i za sebi 
povjerene: 

»Dođi, Duše Presveti, 
sa neba nas posjeti 
zrakom svoje milosti!« 

Ili da mole sa svetim Augustinom: 

»Diši u meni. Duše Sveti, 
da mislim na ono što je sveto! 

»Potiči me. Duše Sveti, 
da činim ono što je sveto! 

Vuci me k sebi, Duše Sveti, 
da ljubim ono što je sveto! 

Krijepi me. Duše Sveti, 
da nastojim oko onoga što je sveto! 

Čuvaj me. Duše Sveti, 

da ne izgubim smisla za ono što je sveto! 


AMEN! 








4. — NAŠI DUHOVI 

Premda se ne očituje tako bučno kao kod prvih Duj 
hova, ipak se djelovanje Duha Svetoga neprestano na¬ 
stavlja, iako u potpunoj tišini. U Crkvi su vječni Duhovi, 
nevidljivi doduše, ali stvarni. Sakramentu Potvrde upra¬ 
vo je cilj da donese svakome kršćaninu onu puninu Duha 
koju treba u borbi života. 

Duh Sveti dolazi nad svakoga od nas sa puninom 
svojih darova: Duh mudrosti i razuma. Duh savjeta i ja¬ 
kosti, Duh znanja i pobožnosti i Duh straha Božjega. 
S neba šalje Krist još uvijek svoga Duha svakome potvr- 
đeniku da ga opskrbi istom puninom svjetla, svetosti i 
osvajalačke snage, puninom koja je preobrazila dušu 
Apostola u času kad se rađala Crkva. Čudesnih je kari¬ 
zma nestalo, ali je isti Duh dan duši prema stepenu nje¬ 
zine osobne gorljivosti kojom čezne za tim sakramen¬ 
tom »savršenih kršćana«, apostola i »vojnika Kristovih.« 
Dakako, prema ljudskom planu, trebat će duši dugi niz 
godina da se razvije od djetinjstva do dobi savršenstva. 
Ali u vrhunaravnom redu Sve mogućnost Božja može 
ostvariti u jednom času razvitak života Kristova u nama. 
Kao na prve Duhove, Duh Isusov može saći iznenada u 
duše da dovede do savršenstva sve kreposti, svu moć dje¬ 
lovanja jednog kršćanina. I sama Crkva naglašuje tu zna¬ 
čajku »punine savršenosti«, što je kršteniku daje sakra- 
menat Potvrde. I crkveni Oci i Učitelji ne mogu toga do¬ 
sta ponavljati. Sveti Toma je neprestano zove »sakra¬ 
mentom punine milosti« za životne borbe i za obranu 
vjere u kršćanskom društvu. 

Sakramenat Potvrde ovjekovječuje u Crkvi sve bla¬ 
godati Duhova. Učinci Krštenja divno su nadmašeni. Duh 
Sveti koji već posjeduje kršćansku dušu obasipa je sada 
obiljem svojih milosti, puninom svojih darova. I s pra¬ 
vom mu se pripisuje triumf djevica i mučenika. On je 
koji izgrađuje dušu svetaca. Od ove osobne i tajanstvene 


nazočnosti Duha Svetoga potječu u duši sve one tajno¬ 
vite opomene, svi oni neprestani pozivi i neprekidni po¬ 
kreti Duha odozgo bez kojega niti tko može stupiti na 
put spasenja niti se održati na njemu, a još manje na¬ 
predovati na putu savšenstva. Naprotiv, funkcioniranjem 
darova Duha Svetoga, pravednik koji već živi u milosti 
od svoga krštenja, diže se na savršeni život. Po tim da¬ 
rovima duša koja sluša i najmanja nadahnuća Božja na¬ 
preduje brzo u vjeri, u ufanju, u ljubavi i u vršenju svih 
kreposti. Njezin se duhovni život divno razvija. Ovi da¬ 
rovi Duha Svetoga djeluju tako uspješno, da vode dušu 
do najviših vrhunaca svetosti. 

Taj Duh posvetitelj koji proizlazi od Oca i Sina, ko¬ 
jim se dovršuje u nestvorenoj Svetosti ciklus trinitarno- 
ga života, u Starom se Zavjetu dao osjetiti samo kroz veo 
simbola. Poslije Duhova On se razlijeva Crkvom Kristo¬ 
vom preobilnom darežljivošću kao neizmjerna rijeka mi¬ 
losti koja silazi u duše i donosi im sav život Presvetoga 
Trojstva. 

Isti Duh mudrosti, razuma, znanja i savjeta, ista ja¬ 
kost Božanska podržava kršćane u borbama života; isti 
dah svetosti koji se prilagođivao svim prilikama borbe¬ 
nog života Crkve kroz dugi niz stoljeća prožima dušu i 
novih apostola i vojnika Kristovih. I doista, ne može se 
reći, da bi taj Duh Ljubavi stavljao granica izljevu svojih 
darova. On zahvaća jduše u onoj mjeri u kojoj ih nađe 
spremne da ga prime. Svaki dobiva darove Božje prema 
svojoj gorljivosti i osobnoj dispoziciji. Krist ne čini ni¬ 
šta napola. Kad On zahvati jednu dušu, želi je dovesti do 
punine Božje. 

5. — SAVRŠEN KRŠĆANIN 


Navažniji učinak sakramenta Potvrde jest taj, što 
nas ovaj sakramenat preobrazuje u »savršene kršćane.« 
U duhovnom životu uvodi on krštenike iz slabosti dje¬ 
tinjstva u snage zrele dobi. Potvrda je sakramenat krš¬ 
ćanske muževnosti. On ostvaruje naš savršeni rast u Kri¬ 
stu. Predaja crkvenih Otaca i Učitelja uvijek je naglasi- 
vala tu »puninu Duha Svetoga« i njegovih darova. To je 
dominantna i organizatorna ideja čitavog traktata o Po¬ 
tvrdi kod svetoga Tome Akvinskoga koji u svojoj teo¬ 
loškoj »Summi« neumorno ponavlja, da nas taj sakra¬ 
menat — dopuna Krštenja — neminovno uvodi u »savr¬ 
šenu dob.« Nesamo krepost jakosti, nego i sav vrhuna¬ 
ravni organizam kreposti i darova koje smo primili na 
Krštenju dosegne svoj puni razvoj. 

Potvrda jača sve naše duhovne energije i uzdiže nas 
u jedno stanje savršenstva koje nam daje pravo na sve 
milosti što su potrebne da u svakoj prigodi, na području 
svih kreposti, duša može vršiti čine savršenog kršćanina. 
Naš se teologalni život po Potvrdi divno razvija, a i naš 
moralni u skladu sa vjerom, ufanjem i našim životom 
ljubavi. Milost Potvrde prije svega je punina unutarnjeg 
života i vlastitog posvećenja, od kojega tada visi socijal¬ 
no djelovanje u službi putujuće Crkve, kao učinak i od¬ 
raz jednog višeg uzroka. To je kao u mješovitom životu, 
gdje se apostolat hrani obilnom kontemplacijom, ili kao 
kod otkupljenja svijeta koje je bilo jedna od blagodati 
Utjelovljenja Sina Božjega i izljev beskrajne punine mi¬ 
losti u njegovo mistično Tijelo. 

»Oni koji primaju taj sakramenat punine milosti, 
uči sveti Toma, postaju slični Kristu u najvišoj njegovoj 
savršenosti Utjelovljene Riječi, kako nam je opisuje sveti 
Ivan: »puna milosti i istine« (lv 1, 14). 

I mi postajemo savršeni Kristi. Smiona je ta misao 
i može da nas začudi. Ali sjetimo se, da nam nije dopu¬ 

šteno svoditi na minimum darove Božje i vječno ih stav¬ 
ljati u granice ljudskih mogućnosti, nego da nam valja 
vjerovati u beskrajnu darežljivost onoga Boga koji nas je 
toliko ljubio da nam je dao svoga jedinorođenoga Sina. 
Kako li bi Onaj koji je predao svoga vlastitog Sina da se 
za nas razapne na križ, postao odjednom škrt, kad se 
radi o primjeni tih otkupiteljskih dobara po sakramen¬ 
tima? 

Najpouzdanija teologija pozivlje nas da postavimo 
za uzor svakome potvrđeniku samo savršenstvo Utjelov¬ 
ljene Riječi koja je prolazila među ljudima pod postoja¬ 
nim poticajem Duha Božjega. Već za njegova smrtnog 
života, djelovanje darova Duha Svetoga razvijalo se u 
Njemu u svjetlu blaženog gledanja, najvišeg pravila — 
pri punoj savršenosti njegove duše — u svjetlu njegove 
psihologije blaženika. Dan i noć, pod Kristovim se po¬ 
gledom odvijao sav otkupiteljski plan do u tančine u 
konačnom svjetlu vječnosti. Ova neprekidna vizija Lica 
Očeva čuvala je dušu Kristovu u nepomućenom miru. 
Duh mudrosti dao mu je da uživa u neizmjernoj Ljubavi 
svoga Oca, koja se radi Njega protegnula kao očinska i 
sveopća nježnost na svaku od naših duša otkupljenih 
krvlju Njegovom. Ovisno o tome blaženom gledanju svih 
stvari u Riječi Božjoj, koliko li se svjetla gomilalo u nje¬ 
govu ljudskom razumu po tim intelektualnim darovima 
mudrosti, razuma, znanfa, savjeta, koji su mu pokazivali 
u punom svjetlu i najfinije nijanse plana Božjega nad 
svijetom! Afektivni darovi pobožnosti, jakosti, straha 
podržavali su u sinovskoj duši Njegovoj neprekidnu in¬ 
timnost s Bogom Ocem i napunjali mu srce bratskim 
osjećajima prema svim ljudima i učinili ga »prvohođen- 
cem među mnogom braćom« (Rim 8,29). 

Kako zamisliti granicu izljevima Duha Svetoga u 
dušu Kristovu koji je jednak svome Ocu svojim Božan¬ 
stvom i prema tome, kao vječna Riječ, vječni Princip to¬ 
ga samog Duha? Taj prizor blistavoga duhovnog života 

u duši Kristovoj u punini darova Duha Svetoga bit će 
jedno od vrela našega blaženstva u sjaju svetaca. Kako 
Duh Sveti ne bi bio uživao u tome, da napuni svim svo¬ 
jim milostima i svim mogućim karizmama Čovječanstvo 
te Božanske Riječi, od koje On sam vječno proizlazi kao 
i od Oca kao njihova zajednička Ljubav? Sva Evanđelja 
ističu to neprestano posredovanje Duha Svetoga u miste¬ 
riju Kristovu. U času njegova začeća on je tamo, da 
ostvari u Djevici tajnu Utjelovljenja i pomaže Krista hi- 
postatičnom unkcijom. Kod njegova krštenja pojavljuje 
se Duh u svečanom času, kad Krist započinje svoju jav¬ 
nu mesijansku misiju. Duh ga vodi u pustinju, prati ga 
usred svjetine palestinske, biva uza nj, kad tvori svoja 
najsjajnija čudesa, a u mukotrpnim časovima na Kalva¬ 
riji čuva dušu Raspetoga u nepomućenom miru Božjemu 
u sjeni svoje nesavladive jakosti. 

Sva su djela života Kristova i njegova misija, naro¬ 
čito otkupiteljska žrtva njegova, bila izvedena pod okri¬ 
ljem toga Duha Ljubavi. Prema riječima Izaije proroka: 
»Na njemu će duh Jahvin počivati« (Iv 11,2). Duša je 
Kristova bila remek-djelo Duha Svetoga. 

Ta suglasnost sa najvišim savršenstvom Utjelovljene 
Riječi, koja je, prema svetom Tomi, vlastiti učinak sakra¬ 
menta Potvrde, traži posebnu pomoć Duha Svetoga. Da 
bude savršenim Kristom, kršćanin mora uvijek živjeti 
prema Duhu Isusovu. A baš je djelovanje darova Duha 
Svetoga ono što nas ima sve više prožeti osjećajima duše 
Kristove. 

U kojoj mjeri svaki potvrđenik bude dionikom te 
punine Duha? Bilo bi uzalud htjeti to točno odrediti. 
Svaki prima Duha Božjega prema tajni božanskog preod- 
ređenja koje uzima u obzir i stepen osobne vrijednosti pre¬ 
ma milosti, i mjesto što ga tko zauzima u mističnom 
Tijelu Kristovu. 

6. — DJELATNOST DAROVA DUHA SVETOGA 


Kad govorimo o učincima Potvrde ne možemo pro¬ 
pustiti a da ne spomenemo i općenitih zakona djelatno¬ 
sti i funkcioniranja darova Duha Svetoga. 

Kršćanska predaja, naime, brzo je primijenila po¬ 
sebnim načinom nauku o darovima Duha Svetoga na iz¬ 
laganja učinaka Potvrde. Sveti Ambrozije vidi u tom »du¬ 
hovnom pečatu«, to jest u Potvrdi, izljev svih sedam da¬ 
rova: mudrosti, razuma, savjeta, jakosti, znanja, pobož- 
nosti i straha Božjega. 

Istu nauku sadržavaju i liturgijski tekstovi: U Gre¬ 
gorijanskom Sakramentaru u krasnoj prosnoj formuli 
biskup zaziva nad nove krštenike silazak Duha Svetoga 
sa svima njegovim darovima: »Svemogući, vječni Bože, 
koji si se već udostojio preporoditi ove vjernike vodom i 
Duhom Svetim . . . pošalji im s visine nebeske svoga Tje- 
šitelja: Duha sa sedam darova. Duha mudrosti i razuma. 
Duha savjeta i jakosti. Duha znanja i pobožnosti. Napu¬ 
ni ih svojim Duhom straha i označi ih znakom križa za 
život vječni, po Isusu Kristif^Gospodinu našemu.« 

Potreba je darova Duha Svetoga bjelodana, čim se 
zamislimo u upravo božansku veličinu našega zvanja u 
Kristu. Kako se poistovetiti u svakom našem činu, u sva¬ 
koj misli i htjenju s Kristom bez osobne pomoći Duha 
Isusova? Toliko zapreka staje na put punini božanskoga 
života u ljudskom biću. Čovjek se pobožanstvenjuje, ali 
ne postaje Bog. Njegovo božansko zvanje ne uklanja ni 
nemoći ni neizbježive granice njegove ljudske naravi. 
Milost posinjenja koju čovjek prima na Krštenju čini ga 
djetetom Božjim, zvanim da živi u društvu Oca prema 
slici Sina. Ali čovjek, uveden ovako u intimnost Božan¬ 
skih Osoba, sličan je djetetu iz puka, koje bi adoptirala 
jedna kraljevska obitelj. Ono bi bilo u neprilici u toj no¬ 
voj okolini, jer se još ne zna vladati na kraljevskom 

dvoru niti posjeduje onu spontanost i fine manire ostale 
kraljevske djece. I s nama se nekako to isto zbiva, kad 
nas Krštenje uvede u familiju triju Božanskih Osoba. Ako 
nas milost posinjenja i pobožanstveni, nema u nas one si¬ 
gurnosti i lakoće koja bi nam pomogla da sve svoje i 
najmanje čine izvodimo tako savršeno, kako ih je vrši¬ 
la Utjelovljena Riječ, dok je još boravila među ljudima, 
Naš pogled u nevidljivi svijet ostaje zastrt tamnom ko¬ 
prenom vjere. Naše se ufanje tjeskobno oslanja na Bo¬ 
ga koga ne vidi. Naša je ljubav jedno još nesavršeno pri¬ 
jateljstvo s neshvatljivim Bogom koji nam krije svoju 
blaženstva punu nazočnost. A kako otkriti usred nera¬ 
zmrsivih komplikacija modernoga života onu stazu koja 
bi nas u svim prilikama imala najhitrije dovesti do Bo¬ 
ga. Naš je život molitve i adoracije podvrgnut suši i ne 
odoljivoj rastresenosti umora ili tame vjere; naše sile 
klonu pod ponovnim kušnjama. Kod većine ljudi, čisto¬ 
ća stoji ljutih bojeva. 

Koji kršćanin ne poznaje iz iskustva taj bolni ne 
razmjer koji dijeli naše božansko zvanje od okolnosti 
ljudskih, u kojima nam je ostvariti taj poziv? I sa naj¬ 
većim milostima, mi se bijedno vučemo, mjesto da na¬ 
stupamo u svim stvarima »kao bogovi« po uzoru Utjelov¬ 
ljene Riječi, dok je ona još hodala među ljudima veli¬ 
čanstveno kao Bog. Zato ovo nesavršeno posjedovanje 
božanskoga života vapije u nama za osobnom pomoći 
Božjom, koja bi imala dopuniti naše neznanje odlučnim 
intuicijama beskrajnoga znanja Božjega i priteći u po¬ 
moć našoj slabosti svemogućom milosti svojom tako, da 
bismo mogli u svakoj zgodi i nezgodi djelovati kao obo¬ 
ružani božanskom snagom. Duh Božji trebao bi da za¬ 
hvati ovo naše »ja«, da nas nauči živjeti od Boga i »na 
način Božji.« 

Po svojoj dubokoj naravi, darovi Duha Svetoga ni je¬ 
su drugo doli one obične dispozicije duševne što ih je mi¬ 
lost svetoga Krštenja položila u nas, a Potvrda još dub- 

lje ukorijenila, da nam omogući primati neprestano po¬ 
ticaje i smjernice Božje i živjeti već na zemlji, pa i u naj¬ 
običnijim djelima, »na način zaista božanski.« 

Čitav jedan duhovni organizam, sakriven u dubina¬ 
ma naše duše, u svakoj od njezinih moći, drži nas nepre¬ 
stano spremne da Bog raspolaže s nama, kao što su gla- 
sovirske tipke vazda spremne na udarac umjetničke ru¬ 
ke. Duhovni pisci rado uspoređuju veslima kreposti ko¬ 
jima se služimo da svojim trudom i naporom idemo k 
Bogu. Darove pak Duha Svetoga poređuju sa razapetim 
jedrima koja, kad u njih dune vjetar, daju barki mnogo 
veću brzinu negoli bi joj moglo dati i najjače veslan je. 
Tako i naša duša sa svojim močima, obogaćena sa se¬ 
dam darova kao sa sedam jedara, može primati nadah¬ 
nuća Svevišnjega i činiti sve pod r^inolikim vodstvom 
Duha Božjega. 

Djelovanje koje odatle izlazi nije više djelovanje sa¬ 
moga čovjeka, prepuštena vlastitim silama, nego sam 
Bog preuzme inicijativu i sam vodi djelo. Duša ima samo 
dužnost, da se dade voditi bez otpora od Duha svjetla, 
jakosti i svetosti, koji je pokreće iznutra i služi se kod 
toga svim njenim ljudskim moćima, kao što se umjetnik 
služi instrumentom, da izvede jedno remek-djelo, ali sa¬ 
mo on ostaje ipak pokretnom silom. No tu se radi o jed¬ 
nom razumnom i slobodnom instrumentu, kojega djelo¬ 
vanje postaje pravom suradnjom. Ovi viši čini duhov¬ 
noga života, udahnuti od Boga, ostaju najsvojevoljnijima 
i najzaslužnijima, i baš po tim činima biva čovjek u naj¬ 
većem stupnju gospodar samoga sebe u ovisnosti o Bogu. 

Pokrenut Duhom Svetim, um prodire bez napora u 
najdublje ponore tajna Božjih. Divi se transcendentnoj 
veličini Presvetoga Trojstva. Pod uplivom drugotnih uz¬ 
roka, po rasvjetljenjima božanskoga znanja, razum za- 
paža najviše Biće, prvo vrelo svih stvorenih aktivnosti. 
U zagrljaju ljubavi, u svjetlu dara mudrosti, volja užjva 
u beskrajnoj Ljubavi koja joj se daje na neizrecivi način. 

I tako, učvršćena u Bogu po ljubavi, pod praktičnim 
vodstvom dara savjeta, duša se spremno daje na vršenje 
svojih staleških dužnosti: na vršenje pravde prema Bogu 
i bižnjemu; na vojevanje pobjedonosne jakosti usred 
najvećih životnih teškoća; na obdržavanje apsolutne i 
osloboditeljske čistoće koja čuva dušu u svim stvarima 
vjernu svome Bogu. Preko darova Duha Svetoga, Bog 
saopćuje duši svoj vlastiti život razuma, znanja i mu¬ 
drosti. On joj objavljuje najtajnije savjete svoga vječ¬ 
nog plana. 

Njegov Duh pobožnosti drži je u bratskoj vezi sa 
svima ostalim članovima mističnoga Tijela Kristova, u 
intimnoj zajednici sa svima stvorenjima; On joj šapuće 
ime Božje kao ime najnježnijeg Oca. — Jakost božanska, 
kad je zahvati, pomaže joj da prekorači sve zapreke koje 
staju na put savršenom vršenju volje Božje. — Sinovski 
strah čuva dušu smirenu u naručju Božjem, uvjerenu o 
svojoj slabosti ,a I i i punu pouzdanja do smionosti u do¬ 
brotu Očevu koji je dosta moćan da je zaštiti od svakoga 
zla. Duša više nije sama da djeluje kao prije, dok se 
vježbala u krepostima: Bog sam djeluje u njoj i po njoj. 

Što duša poslušnije slijedi pokrete Duha Svetoga, to 
njezini čini bivaju više božanski. Nije to više život po- 
božanstvenjen na ljudski način kao kod bogoslovnih ili 
stožernih kreposti; nego je to život iznad svake ljudske 
mjere, na način sasvim božanski, posve preobražen u 
Boga. Po neposrednom djelovanju Božjem, duša dođe u 
isti mah do najveće pasivnosti prema poticajima božan¬ 
skim i do najsnažnije osobne djelatnosti, kao što biva 
kod sjedinjenja, koje preobrazuje dušu, što je najviši 
oblik djelovanja Božjega Duha u nama. U duši više nema 
nijedne misli, nijednog pokreta ljubavi, nijednog čina 
koji ne bi dolazio od Boga. Kad duša dođe do takvog 
vrhunca, tada njezin način života prelazi preko svih se- 
paratnih razlika običnih egzistencija. Ta duša, slična du¬ 
ši Utjelovljene Riječi ili duši Majke Božje, jest istodobno 

u živoj sintezi i u nedjeljivoj cjelini: kontemplativna i 
apostolska, čudo od plodnosti, za kojom daleko zaostaju 
i najsjajniji čini velikih genija. 

Takve duše, potpuno predane Duhu Svetome, posta¬ 
ju u rukama Božjim povlašteno oruđe njegova djelova¬ 
nja u Crkvi: jedna sveta mala Terezi ja, sakrivena u svo¬ 
joj klauzuri ili prikovana uz bolesnički krevet, ali sva 
predana Duhu Ljubavi, bila je korisnija Crkvi od mnogo 
drugih apostola, misijonara i crkvenih učitelja, manje 
predanih tome Duhu Ljubavi. 

Ali pazimo! Kreposti i darovi ne razlikuju se po svo¬ 
me predmetu; njihovo je polje rada često posve isto i oči¬ 
tuje se isto tako u najobičnijim dužnostima svagdašnjega 
života kao i u najvišim stepenima mističnih stanja. Sva 
je njihova razlika u načinu neuporedivo višem Božan¬ 
skog oblika koji je karakteristika darova Duha Svetoga. 
Koje li razlike između molitve jedne gorljive duše i iste 
molitve Očenaša, koju izgovara jedan svetac! 

Svemožna molitva blažene Djevice podno Križa is¬ 
prosila je od milosrđa pune Presvete Trojice spasenje svi¬ 
jeta. A što tek reći o otkupiteljskom i sveobuhvatnom 
vapaju Kristove duše? — Tako eto, kad u kojoj duši tri- 
umfira Duh Isusov preko darova njegovih, tad ona obav¬ 
lja i najbanalnije čine na sasvim božanski način, identi¬ 
ficirana tako rekavši sa vrhovnim savršenstvom duše 
Kristove. Kod nje se potpuno ostvaruje riječ svetoga 
Pavla: »Živim, ali ne više ja, nego Krist živi u meni« 
(Gal. 2, 20). 

Savršeni je kršćanin drugi Krist; on živi na zemlji 
na božanski i jednostavni način Utjelovljene Riječi, pod 
osobnim i trajnim vodstvom Duha Božjega. 

7. _ duh straha božjega 


Dar Straha Božjega temelj je čitave zgrade kršćan¬ 
ske savršenosti. On nas stavlja u temeljni stav koji doli¬ 
kuje svakom stvorenju prema neizmjernoj veličini Bo¬ 
žjoj, svijest o vlastitom ništavilu: »Ja sam Onaj, koji je¬ 
sam, a ti si ona, koja nijesi«, reče Bog svetoj Katarini 
Sijenskoj. Taj dar uklanja iz života ljudskoga onu najve¬ 
ću zapreku svetosti: oholost. Duša, prožeta svojom pot¬ 
punom nemoći, zaboravljajući sasvim samu sebe, pazi 
brižno da ne otme dragom Bogu ni mrve slave njegove, 
Kao Djevica Magnifikata usred divota izvedenih u njoj, 
tako se i duša diže nad samu sebe i pjeva u zanosu samo 
izljev milosrđa Božjega: »Jer mi velike stvari učini Silni, 
čije je ime sveto« (Lk 1,40). Bog rado obasipa svojim 
posebnim milostima dušu za koju je siguran da će sva 
dobročinstva ruku njegovih služiti samo Njemu na slavu, 

Dar straha ,dragocjeni pomoćnik umjerenosti, igra 
odlučnu ulogu, još važniju za naš duhovni život, u raz¬ 
vijanju kreposti ufanja. On pomaže duši da se sjeća svo¬ 
je naravne slabosti i da se ne oslanja na samu sebe i poti¬ 
če je da se utječe pod okrilje Božje i da se uzda u Njega 
samoga. Lišena svakog samoljublja, duša se više ne vrti 
oko same sebe, nego računa jedino na zasluge Kristove 
i na neizmjernu dobrotu Božju. Duh Straha Božjega stav¬ 
lja dušu u smiono i djetinje pouzdanje u Oca nebeskoga 
a to je dovede brzo do potpunog predan ja, najviše forme 
ljubavi. 

8. _ DUH JAKOSTI 


Dar Jakosti dođe do izražaja, kad Duh Božji zahva¬ 
ti sve moći ljudskoga bića i vodi ga kao igrajući se kroz 
najstrašnije teškoće do ostvarenja potpune volje Božje. 
Kršćanin, »obučen u tu silu odozgo« (Lk 24,49) koja 
stvara apostole i heroje kroči prema najvišoj svetosti i 
smjelo triumfira nad svim svojim neprijateljima. Njego¬ 
ve granice kao ljudskog bića, njegova vlastita slabost, ne 
dolaze više u obzir. »Bog je njegova hrid«, njegov čvrst 
oslon. U najrazličitijim prilikama ljudskoga života, Duh 
se jakosti očituje u dva glavna smjera: navala i otpor. 
On čini kršćanina velikodušnim i ustrajnim. Najviši stu¬ 
panj dosegne on naročito u času smrti, kad ostvaruje 
onu znamenitu parolu: »Izdržati dokraja!« 

U običnom životu jaka duša poduzima smiono velike 
stvari. Pa i sam zahvat Duha Svetoga ide za tim da se 
izvede nešto veliko. Velikodušan čovjek, prožet Duhom 
Božjim, ne računa sa svakovrsnim zaprekama koje bi 
mogle stati na put njegovim opsežnim planovima. On 
zna što može i oslanja se potpuno na svemogućnost Bo¬ 
žju bez drskosti, ali i bez plahosti. Dar se jakosti sjajno 
objavljuje u duhu osvajanja kojim su bili prožeti Apo¬ 
stoli, kad je Duh Sveti sišao na njih na dan Duhova kao 
silan i neodoljiv vihor. Taj isti Duh jakosti oduševljava 
i svece u službi Crkve i veće slave Božje. Oni »gladuju i 
žeđaju pravednosti« (Mt 5,6). oni bi htjeli raširiti kra¬ 
ljevstvo Božje do krajnjih granica zemlje i proliti svu 
svoju krv za Krista. Ni prigovori ovoga svijeta, ni bije¬ 
sna borba nevidljivih sila zla, ni oskudna sredstva kojima 
se imaju da služe, ni mlakost dobrih, ni nevjera ili zabo¬ 
rav prijatelja, ni živi osjećaj vlastite krhkosti i nadljud¬ 
ske zadaće koju im Bog povjerava, ni opozicija ljudi, niti 
ikakvo stvorenje na nebu, na zemlji pa ni u paklu, ni¬ 
kakva zapreka nutarnja ni vanjska, ništa, ništa ne može 
zaustaviti — pače ni usporiti — njihova poleta prema 

Bogu. Njihovo pouzadnje u vrhovnu jakost Svevišnjega 
ostaje nepokolebivo. Oni su sigurni, da će im On priteći 
u pomoć. Sve im je drugo svejedno. Oni nastavljaju dje¬ 
lo Gospodnje snagom koja je visoko nad ljudima i nad 
događajima, u apsolutnoj sigurnosti. Sve to već nadilazi 
sile ljudske: Bog je tu. 

Dar jakosti poprima kod svetaca, već prema njihovu 
posebnom zvanju, dva posve različna karaktera: karakter 
veličine ili karakter malenosti; taj se posljednji očituje 
u nepogrešivoj vjernosti sve do u tančine, ali bez sitni 
čavosti, iz ljubavi. Strahovita mrtvenja jednoga arškog 
Župnika i ljupka svetost jedne Terezije iz Lisieux-a ilu¬ 
striraju ta dva tipa dara jakosti koji se popunjuju. Da 
ne budemo nikad banalni u malim stvarima, treba da je 
u nas velika duša. U svakoj gesti, pa i u najfamilijarni- 
joj, ponizna je Djevica nazaretska, postavši Majkom 
Božjom, bila sebi svjesna, da je odgovorna za spasenje 
svih naroda i da u svojoj zabitnoj egzistenciji ima da 
vrši sveopću ulogu suotkupiteljice svijeta. Isti je Duh ja¬ 
kosti pratio u hram Djevicu koja se još sva sjala od sre¬ 
će i prvih radosti Narođenja Spasiteljeva, taj isti Duh 
držao ju je uspravnom pod križem kao Kraljicu muče¬ 
nika. 

S darom jakosti i kršćanin korača prema životu 
vječnom i ne da se zaustaviti ni otporom ljudi ni teško¬ 
ćama života. On nadvladava sve opasnosti, uzdiže se nad 
sve događaje, zaodjeven samom snagom Božjom, kao da 
ima udjela u samoj nepromjenljivosti Božjoj koja vlada 
nad svim svemirom. Za duše koje nosi Duh Božji nema 
više nikakvih zapreka. Taj Duh jakosti rađa mučenike i 
svece. 

9 . _ DUH pobožnosti 


Dar pobožnosti ravna našim odnosom prema Bogu, 
prema anđelima i svecima . On stavlja akcenat bratstva 
u svim našim odnošajima prema ostalim članovima mi¬ 
stičnog Tijela Kristova. 

Odatle njegov trajni upliv u svagdašnjem životu 
koji je sav ispunjen prijateljstvom s Bogom kao i sa 
svom braćom i sestrama u Kristu. On je duša dubokoga 
molitvenog života. Duh je pobožnosti neki sinovski ins¬ 
tinkt koji izbija iz duše kršćanske kao što nježnost izbija 
iz srca dječjega. Bog je takvoj duši Otac^-un ljubavi, a 
svaka njegova milost, svaki njegov materijalni dar do¬ 
kaz je te ljubavi. Sveti Pavao definira nam taj temeljni 
pokret ljubavi dara pobožnosti, kad nam prikazuje ljud¬ 
ska bića koja vodi Duh Božji kako su slobodna kao dje¬ 
ca u domu svoga oca. Njihov se polet srca izrazuje uvi¬ 
jek istom riječi koja kaže sve: »ABBA! OČE!« (Rim 
8,15) 

Shvatimo dobro, da se na to svodi sva Kristova vje¬ 
ra, sav novi kult Evanđelja: »u duhu i istini« (Iv 4,23). 
Svi su osjećaji kršćanske duše prema Bogu prožeti tom 
sinovskom nježnošću koja je tako prirođena pravoj dje¬ 
ci a izrazuje se i u molitvi i u zahvali i u hvali poklon- 
stvenoj pa i u samom ispaštanju. 

Dar pobožnosti drži dušu u stavu punom poštivanja 
prava Božjih i beskrajne veličine njegove, ali i u nekoj 
spontanosti kao djetinji izražaj ljubavi. U intimnosti obi¬ 
teljskoj nema ukočenog protokola. I dijete Božje osjeća 
se kao kod kuće u familiji Presvetoga Trojstva. 

Dar pobožnosti udahnjuje svecima onu umiljatu i 
dirljivu familijarnost s Kristom, sa blaženom Djevicom, 
sa svim svetim anđelima i daje im da se osjećaju kao 
članovi iste familije, zvani na istu sreću u vječnome Gra¬ 
du, gdje će »Bog biti sve u svemu« (I Kor 15, 28). 

10 . — DUH SAVJETA 


11. — DUH ZNANJA 


Dar savjeta ostvaruje u praksi taj skroz božanski 
život usred tisuću mogućnosti ljudskoga života, zaplete¬ 
na u nerazmrsivi labirint svakovrsnih teškoća. On uvodi 
velika rasvjeti jenja vjere i više darova mudrosti, razuma 
ili znanja u konkretno područje djelovanja. On pokazuje 
svoj Božjoj djeci nekim sigurnim instinktom, nesamo u 
velikim momentima ljudske egzistencije, nego i do naj- 
sićušnijih pojedinosti naoko monotonog života, osobni 
put njihova otkupljenja. Svaki ima i svoj kraći put, tako 
zvani »prijeki put« k Bogu. Treba nam samo biti pažlji¬ 
vima na to božansko nadahnuće, koje ne manjka nikada 
i omogućuje svakoj duši dobre volje da ostvari u vreme¬ 
nu tajnu svoga vlastitog predodređen ja. Božji su putovi 
beskrajno raznoliki. Dar savjeta upućuje svakoga na svo¬ 
je mjesto prema vječnim odlukama Božjim i prema skla¬ 
du sa cjelokupnim upravljanjem svijeta. Upravo dar sa¬ 
vjeta oblikuje nas praktično po planu Božjemu. 

Isti Duh koji pomaže Crkvi Isusovoj da ne zastrani 
od svoga puta istine i svetosti, prati i pojedince i svaku 
od naših duša svojim budnim svjetlom i pokazuje joj 
pravi smjer. Odatle u izvjesnim časovima našega života 
ona nagla rasvjeti jenja koja najedanput promijene sve 
naše osnove, ona iznenadna nadahnuća koja nam u živom 
svjetlu pokazuju na koji ćemo posebni način poprimiti i 
na sebi ostvariti lik Spasiteljev. Najčešće nam taj Duh 
objavljuje presvetu volju Božju preko vodstva Crkve i 
preko dnevnih zbivanja. Bog nam govori po događajima. 
I na ovaj nas način ne zablješćuje. Taj diskretan, ali ja¬ 
san govor, daje nam sa sigurnošću jedan božanski mig, 
i to nam ima biti dosta. Pravu djecu Božju prati nebe¬ 
ski Otac i njegov Duh. 

I tako nam Isus neprestano šalje, kao i prvim svo¬ 
jim Apostolima, svoga »Utješite!ja«, da nas vodi u vječni 
život po Božjim stazama. 


Dar znanja daje nam osjetiti i upravo rukom pipati 
taštinu svega stvorenog: puko ništavilo. Čovjek koji pu¬ 
tuje k Bogu ne smije se zaustaviti kod prolazne ljepote 
ovoga svijeta, a još manje dati se od nje zasužnjiti. Sve 
nas stvoreno mora dizati k Bogu. Uloga je dara znanja 
da nam kroz sve stvari otkriva Lice Božje. Taj dar po¬ 
maže duši da se oslobodi varavog upliva svih stvore¬ 
nja, da se ne da zarobiti od prolaznog i grešnog užitka 
koji se tako brzo okrene u gorčinu bez kraja i konca. 
Sveti Pavao upozoruje nas, da oni koji imadu žene i 
druga dobra ovoga svijeta, neka budno paze da im se 
srce ne priveže uz njih. Ako bi im duša i našla zado¬ 
voljstvo u njima, kako li brzo smrt odijeli od svega: 
»Vrijeme je kratko! ... Prolazi vanjski oblik ovoga svi¬ 
jeta!« (I Kor 7, 29,31) — Zato su sveci ronili suze, kad 
su pomišljali na svoj uludo potraćen život i na izgub¬ 
ljeno vrijeme. Izmireni s Bogom, uživali su u pokori 
»blaženstvo onih, koji tuguju (Mt 5,4). 

Čiste i slobodne duše kojima stvor kao stvor ne 
znači više ništa sve diže k Bogu. Djevičanskoj duši koja 
ne nalazi čara u zavodljivoj ljepoti grešnih stvorova 
čitavo je stvorenje jedna velika Božja knjiga: »Nebesa 
slavu Božju kazuju (Ps 19,1). I najmanji atom svemira 
svjedoči o neizmjernoj moći Njegovoj. 

Tako dar znanja što ga Sveto Pismo zove znanjem 
svetaca« (Pric. 9,10), izbavi ja dušu od nezdrave sklo¬ 
nosti k stvorovima i — divnoga li preobraženja — vra¬ 
ća i samoj prirodi njezin prvotni smisao »znaka Bož¬ 
jega.« 

12. — DUH RAZUMA 


Dar je razuma jednostavan i kontemplativan pogled 
na Presvetu Trojicu i na cjelokupnost tajna Božjih. On 
ne gleda na stvari preko njihovih stvorenih uzroka 
kao dar znanja, on ih ne razmatra u svjetlu njihovih 
božanskih uzroka kao dar mudrosti, on ih vidi u njima 
samima, osvjetljenih vrhunaravnim svjetlom Božjim. 0- 
vo svjetlo prodire u unutrašnjost svakog misterija, u 
samo srce svake stvari, do onoga nepristupačnog središ¬ 
ta, koje može da prodre samo vjera a da i ne omjeri 
nedokučive dubine njegove. Spomenimo se, da nijedan 
genij, ni najstrastveniji napor, nijedan stvoreni razum 
ne može dohvatiti Boga. I u nazočnosti najčistijih du¬ 
hova Vječni čuva nepovredivo svoju tajnu. Samo nam 
je Njegova objava mogla dati naslutiti tajnu Njegova 
Božanskog Očinstva, rađanje Riječi jednake Njemu sa¬ 
mome, vječno proizlaženje osobe koja je Ljubav. Znamo 
da je sav svemir izašao iz te stvaralačke i otkupiteljske 
Misli koja je uzdigla narav do milosti uredivši sve po¬ 
krete tjelesa, duhova i ljubavi prema redu Utjelovlje¬ 
nja, prema prvenstvu Kristovu, na neprekidnu hvalu sla¬ 
ve Presvetoga Trojstva. 

Kad dar razuma odmakne malo zavjesu, pred na¬ 
šim se zabliještenim očima otvori vidik na taj nadna¬ 
ravni svijet, gdje se duša, ljubljena od Boga, osjeća kao 
dijete u domu svoga Oca. Samo Duh koji pozna i istra¬ 
žuje sve, može joj dati da se i ona dotakne tih ponora 
Božanstva. Dar je razuma taj jednostavni i duboki po¬ 
gled u unutrašnjost svih stvari, sličan intuitivnom i bis¬ 
trom pogledu samoga Boga. Vanjski znakovi odaju taj¬ 
nu sakrivenih stvarnosti, prividne pojave uvode u sre¬ 
dište tajne, vidljivo vodi k nevidljivom, kroz ljudsko 
tepanje čuje se nestvorena Riječ. 

Duša, prosvijetljena Duhom Božjim, kano da čita u 
nutrini stvari. Po daru razuma: svemir nalazi ponovno 
svoj božanski smisao; Sveto Pismo objavljuje svom jas¬ 
noćom otkupiteljski plan što ga je zacrtao i ostvario 
Sin zajedno s Ocem i Duhom Svetim; obredi sakrame¬ 
nata, u svoj uzvišenosti, otkrivaju duši blistav misterij 
Euharistije koji bez prekida nastavlja žrtvu na Križu. 
Svakom svojom obrednom gestom Crkva kano da prim¬ 
jenjuje dušama bezbrojna dobročinstva Otkupljenja. 

Po daru razuma duša vidi Boga: u nebu u nepre¬ 
kidnom blaženom gledanju; na zemlji, po vjeri, u tam¬ 
nom svjetlu odraza Njegova Lica, ali raspoznavajući sa 
sigurnošću Njegovu božansku transcendentnost. Bog joj 
se objavljuje kao na vrhuncu Sinaja kojemu se valja pri¬ 
bližiti bez ikakve stvorene slike. Onako kao Mojsije ko¬ 
jemu Bog reče: »Ja sam koji jesam« (Izl. 3,14). 

13. — DUH MUDROSTI 


Dar je mudrosti onaj najviši pogled Božji koji se po 
milosti saopćuje jednom priprostom stvoru. Njegova 
kontemplativna i apostolska uloga zahvaća svu djelat¬ 
nost kršćanina. Očima duše, rasvijetljene darom mud¬ 
rosti, sve postaje svjetlo. Bog joj se objavljuje u neiz¬ 
mjernom sjaju svoga Božanstva i svojih savršenosti bez 
broja i granica. Duh mudrosti otkriva duši povrh svih 
stvorenih bića — i daleko iznad njih — »Onoga koji 
jest,« Jedini potreban, vječno Živ. A iz toga bivstva Bož¬ 
jega kao iz kakvog žarišta, šire se u neizmjernost atri¬ 
buti Božanski u redu bića, djelovanje i moralne savr¬ 
šenosti: vrhovna dobrota, nepromjenjiva vječnost, svu- 
dašnjost, poznavanje i razumijevanje svega, razum, vre¬ 
lo svake istine; Biće koje je samome sebi dosta i čija 
volja počiva u samome sebi kao u neizmjernom dobru; 
ljubav, pravednost i milosrđe; stvaralačka svemoguć- 
nost koja je iz ništavila digla cijeli jedan svemir i up¬ 
ravlja njime; nepogrešiva providnost koja bdije nad naj- 
sićušnijim atomom kao i nad beskrajnim svjetovima; 
jedinstvo razvijeno u Trojstvo. U toj zajednici triju O- 
soba jednakih i konsupstancijalnih u identičnosti jedne 
te iste Božanske naravi sve je zajedno: svjetlo, ljubav 
i radost, u beskrajnom životu na koji Bog Otac i Sin i 
Duh Sveti zove po milosti sve blažene duhove i sve duše 
dobre volje. Dar mudrosti gleda te dubine Presvetoga 
Trojstva i djelovanje Božje u svijetu. On prosuđuje sve 
u svjetlu Božjega bivstva i Božanskih atributa. Jednos¬ 
tavnim i širokim pogledom obuhvata on povezanost uz¬ 
roka dovodeći ih u vezu s njihovim najvišim principom. 
On u isti mah gleda Boga i sav svemir u samome svjet¬ 
lu Riječi koja je Mudrost Presvetoga Trojstva. 

Duša preobražena u Boga po milosti Kristovoj, ula¬ 
zi kao da je kod kuće u sve tajne Presvete Trojice, da 
u njima živi kao u zajednici s Ocem, Sinom i Duhom 

Svetim u jedinstvu istoga života: »Tko se združi s Gos¬ 
podinom, s njim je jedan duh« (I Kor 6,17). — Izgleda 
da duša uvedena u intimnost Božanske Obitelji, ne vidi 
više stvari same po sebi, nego uživa u njima srcem Bož¬ 
jim. U tome mističnom iskustvu dotiče se ona dubina 
Presvetoga Trojstva. Ništa više ne može zaustaviti pole¬ 
ta takvoga stvora identificirana s Kristom: ta duša živi 
od ljubavi u samome krilu Božjemu. Sretna li života 
koji je već predokus vječnoga blaženstva, predosjećaj 
raja Božjega. U nebu svoje duše ona uživa u Trojici. 
Na tom vrhuncu duhovnoga života na zemlji kršćanska 
duša u svim svojim pokretima ostaje pod impulsom 
Duha ljubavi: to je preobraženo sjedinjenje. Svi njezini 
čini, pa i najneznatniji, postaju činima čiste ljubavi. O 
tim dušama koje vodi Mudrost Duha Božjega moglo bi 
se reći ono, što je pisao sveti Ivan od Križa o duši 
koja je dosegla vrhunac gore Karmelske: »Ovdje stanu¬ 
je samo gorljivost i čast Božja.« — Kao u duši Kristo¬ 
voj, ostaje u tim dušama samo još jedan jedini pokret 
koji utisne svemu ostalom poseban ritam: slava Oca ne¬ 
beskoga, jedina slava Božja. »Oče ja sam tebe proslavio 
na zemlji. — Pater, clarificavi Te« (Iv 17,4). 

Ta visoka kontemplativna mudrost pretvara se 
spontano u ljubav. Dar mudrosti bude usto najvišim 
pravilom djelovanja. Duša koja je iskusila »Sve« o Bogu 
a »Ništa« o svemu što nije Bog, uvodi to veliko svjetlo 
u sve svoje čine i u svoje osobno vladanje i radi iz svih 
sila da utvrdi oko sebe neograničeno kraljevstvo Božje 
prema savršenom uzoru života blaženika, gdje je »Bog 
sve u svemu« (I Kor 15,28) — Ona pretvara svako svo¬ 
je i najmanje djelo u svjedočanstvo vjernosti i čiste lju¬ 
bavi na veću slavu Presvetoga Trojstva. I to u jednoj 
priprostoj egzistenciji na oko sasvim banalnoj. To je 
bila tajna duše Utjelovljene Riječi, da usred najskrom¬ 
nijih prilika jednoga sasvim skrovitog života daje svome 
Ocu neizmjernu slavu. Dar mudrosti spaja skrajnosti. 

Kao dar razuma, on zbliži sve događaje jednoga života 
sva bića svemira i znade preko svega otkriti tragove 
Božje. »O dubino bogatstva, mudrosti i znanja Božje¬ 
ga!« (Rim 11,33) Da istražimo »nedokučljive sudove 
i uđemo u tajnu »neistražljivih putova« tvojih, koje ti 
kriješ »od mudrih i umnih, a objavljuješ malenima« 
(Mt 11,25), čovjek treba svjetla Duha Božjega. 

14. — »BUDITE SAVRŠENI KAO VAŠ OTAC NEBESKI« 


Takav život intimnosti s Bogom čini se mnogima 
neostvariv ili pridržan samo jednoj rijetkoj eliti. Ali 
Gospodnja je zapovijed tu, koja nalaže svima da teže 
za savršenom ljubavi. Dužnost ljubiti Boga nema gra¬ 
nica. Ta dužnost ide u beskrajnost kao i sam Bog: »Čuj, 
Izraele, tvoj Bog je jedini. Ljubi ga puninom svjetla svo¬ 
ga uma, svom gorljivosti svoje volje i svim silama svo¬ 
jima. »Uzorom je sam Otac: »Budite savršeni, kao što 
je savršen Otac vaš nebeski« (Mt 5,48). — A evo i dru¬ 
ge zapovijedi, slične prvoj, i također bez granica: »Lju¬ 
bite jedan drugoga kao što sam ja ljubio vas!« (Iv 
15,12). 

Čovjek mora da živi od ljubavi, kao što žive Otac 
i Sin, pod impulsom istoga Duha. Njegov je prauzor 
intimni život Presvetoga Trojstva. Ta uzvišena i jedra 
nauka uzdiže nas daleko nad ono javno mišljenje, vrlo 
uobičajeno i štetno, da je evanđeoska savršenost pridr¬ 
žana samo redovničkim i svećeničkim dušama, dok se 
masa kršćana ima zadovoljiti tek sa obdržavanjem za¬ 
povijedi Božjih i crkvenih. Kobne li zablude od nedo- 
glednih posljedica za praktični život; ona svodi kršćan¬ 
ski ideal na minimum i ubija u dušama polet za naj¬ 
višom svetosti. U naše doba, kad Crkva računa više ne¬ 
goli ikada na svete svjetovnjake, da ljudsko društvo o- 
pet učini kršćanskim, od velike je važnosti da se izno¬ 
va uzme k srcu ta zapovijed kršćanske savršenosti ob¬ 
vezatne za sve. Na sve je ljude bez razlike upravio Isus 
svoju poruku o svetosti i punini božanskoga života: 
»Budite savršeni! . . .« — A nije li sveti Pavao pisao pr¬ 
vim kršćanima, što su živjeli u svijetu: »Ovo je volja 
Božja, vaše posvećenje« (Sol 4,3). — Svi sveti: to je 
duh Evanđelja, to je izričita zapovijed Spasiteljeva. Kad 
bi se to ostvarilo, obnovio bi se duboki život Crkve i 
promijenilo bi se lice zemlje. — Pa i oženjene ljude 

^°ve Krist na najvišu svetost. Nema te klase ljudi, nema 
toga društvenog stanja koje bi bilo isključeno od savr¬ 
šenog života. Njihovo krsno zvanje nalaže strogo svima 
kršćanima, da uznastoje razvijati taj život Kristov u 
sebi. A koliko više ih obavezuje Potvrda, da se pokažu 
u svim svojim činima savršeni po uzoru Sina Božjega. 

15. _ VOJNIK KRISTOV 


Kršćanin se ne penje sam na goru Gospodnju. Po 
Krštenju je organski povezan uz čitavo mistično Tijelo 
Kristovo, njegov se osobni život odvija po tako širokom 
socijalnom planu, kao što je širok sav koliki svijet. On 
je član kršćanstva. Sve pojedine milosti što ih prima 
sav napor, što ga ulaže oko svetosti, pripaja ga općin¬ 
stvu svetih na zajedničko dobro cijele Crkve. Za dugih 
godina djetinjstva i mladenaštva, pojedinac živi od do- 
bročinstava, što ih prima u zajednici, a da ih još ne 
može ničim uzratiti. Ali kad odraste i dođe do punine 
muževnosti, treba da uloži svu svoju snagu i sve svoje 
sile u službu zajedničkog dobra. Krist je uzeo u obzir 
taj socijalni karakter svakoga ljudskog bića, kad je 
osnivao svoju Crkvu. Krštenik je kao novorođenče, što 
ga Crkva prima u svoje krilo i nad kojim bdije svom 
brižljivošću jedne majke. Po Potvrdi prelazi on iz dje¬ 
tinjstva u muževnu dob i, postavši tako čovjek, treba 
da se i on dade u borbu za Krista. Dosada je tako re¬ 
kavši živio samo za sebe. Punina Duha Svetoga dana mu 
je kao i Apostolima za obranu vjere i svih duhovnih 
dobara Crkve Kristove. Potvrda je sakramenat apostola, 
vojnika Kristovih i mučenika. 

Ta punina milosti koja od svakog krštenika čini sa¬ 
vršenog kršćanina sva je upravljena prema službi i tri- 
umfu putujuće Crkve. Biskupi, kao poglavice vojske, i- 
maju misiju da posvete i formiraju vojnike Kristove. 
Obred Potvrde ističe jasno, da taj sakramenat utisne 
u dušu tih vojnika jednu neizbrisivu značajku: oni imadu 
da se bore za Krista pod znakom križa. Dakako, Potvr¬ 
da nas prije svega upriličuje vrhovnoj savršenosti Utje¬ 
lovljene Riječi, njezin je glavni učinak da nas učini sa¬ 
vršenim kršćanima. Ali iz toga temeljnog dobročinstva 
izlaze, kao i u drugim sakramentima, neki sporedni u- 
činci: milost, da nikada ne uzmaknemo pred borbama 

žvota, pa i najljućim, da se ne bojimo truda ni muka 
ni smrtnih opasnosti ni strahovite negacije Krista u na¬ 
šem modernom društvu. Kršćanska duša ostaje nepo¬ 
bjediva i usred sveopće apostazije naroda. 

Duh je Duhova učinio od Apostola »svjedoke Kris¬ 
tove sve do granica zemlje« i gonio ih da predobiju za 
Krista sve narode. A oni se nijesu skanjivali ni raditi 
ni dati svoj život za Njega. Izgubio se nažalost taj bor¬ 
beni smisao svakoga kršćanskog života. A upravo sakra- 
menat Potvrde puni nas tim osvajalačkim duhom, tom 
istom željom da služimo Bogu, ma trebalo za Nj i um¬ 
rijeti. U svakoga bi kršćanina morala biti duša apostola 
i mučenika. Vojnik se Kristov ne spasava nikad sam, 
odgovoran je za spasenje svoje braće i radi s Kristom 
na otkupljenju svijeta. Možda se većina naših duhovnih 
pisaca odviše zatvorila u neke nabožne formule, odvo¬ 
jene^ od cjelokupnog realnog života, pa time drže duše 
odviše sebično zavučene u same sebe. Kršćanska je 
spiritualnost prije svega borbena spiritualnost. Trebat 
će se apsolutno vratiti u toj glavnoj stvari na društve¬ 
no i nesebično shvaćanje Evanđelja: Duh Isusov hoće da 
zahvati svu ljudsku egzistenciju i sav svijet da ga oživi. 
U naše doba trebali bismo opet zamoliti svetoga Pavla, 
da nam dade formulu one apostolske ljubavi koja os¬ 
vaja za Krista i ne uzmiče ni pred jednom žrtvom. Sva¬ 
ki je kršćanin zvan da bude borac, vojnik Krista Isusa« 
(II TIM. 2,3). Koliki protepu svoju krsnu milost! A ko¬ 
liki li se tek iznevjere svojoj Potvrdi! Koliki li su nev¬ 
jerni Kristu nesamo u svojoj savjesti, nego i javno, u 
svome porodičnom i zvaničnom životu, na očigled sviju! 
Više negoli igda. Potvrda je važna u naše dane. Znamo, 
koliko Crkva računa na taj »sakramenat apostolata i ka¬ 
toličke Akcije«, da pomogne svećenicima privesti svijet 
opet Kristu. 

Obrednik Potvrde divno simbolizira ovu misiju »a- 
postola« i »borca« koju utisne u nas sveta Potvrda. Sam 

biskup, šef hijerahije, prima službeno »vojnike Kristo¬ 
ve.« — »Pozvani smo u miliciju Boga živoga, pisao je 
već Tertulijan u 2. stoljeću, kad smo odgovorili na sa- 
kramentalne riječi«. 

Jedan tekst iz 5. stoljeća divno izrazuje tradicio¬ 
nalnu nauku o toj točki: »Duh Sveti koji silazi na krs¬ 
ne vode sa svojom spasonosnom moći daje krštenicima 
savršenu nevinost; u Potvrdi donosi on povećavanje mi¬ 
losti .. . Iza krštenja potvrđeni smo za borbu ... Dobi¬ 
vamo dar jakosti . . . Potvrda nas sprema na borbe sa 
ovim svijetom. Naknadna pomoć Potvrde potrebna je 
budućim pobjednicima. 

Katekizam Tridentinskog sabora izlaže ovako u- 
kratko nauku Crkve: »Po moći toga sakramenta. Duh 
Sveti izlijeva se u srca vjernika. On povećava njihovu 
snagu i njihovu hrabrost, da se mogu srčano boriti u 
duhovnim borbama i opirati se neodoljivo neprijatelji¬ 
ma spasenja. Pomazanje kojim se maže njihovo čelo 
znači, da ih ništa ne smije nikada priječiti da slobodno 
ispovijedaju vjeru imena kršćanskoga, ni strah, ni stid, 
jer se upravo na čelu očituju najjače različiti osjećaji 
duše . . .« 

Ukratko: Potvrda daje kršćanima sve staleške mi¬ 
losti, potrebne da budu pravi apostoli Evanđelja i »sa¬ 
vršeni vojnici Kristovi«. 

Putujuća Crkva poziva se na dobru volju sve svoje 
djece i određuje svakome njegovo mjesto u borbi. Sve¬ 
ćenici, zakonodavci, radnici, očevi ili majke obitelji, 
svi su pozvani u borbu za Boga. Divne li solidarnosti 
koja nas povezuje sa svim naporima kršćanskoga svi¬ 
jeta: mi nastavljamo apostole i mučenike. Još više, mi 
pripadamo vjerskom čovječanstvu koje se čitavo diže, 
od postanka svoga do svršetka svijeta, protiv moći 
zla, da osigura pobjedu Božje stvari. 

Ali neka se ne sanjari o nekom nestvarnom bojnom 
polju izvan svagdašnjeg života. Svakim svojim činom 

imamo svjedočiti za Krista. Kršćanska djevojka, koja 
ostaje čista usred svijeta; muž i žena, koji ostaju vjer¬ 
ni svome ognjištu uza sve navale svojih radnih dru¬ 
gova; tvornički radnik koji ispovijeda svoju vjeru bez 
obzira ljudskog; glavar poduzeća i poslodavac, koji o- 
siguravaju prava društvene pravde prema duhu Evan¬ 
đelja; šef države koji stavlja na čelo svoje uprave lo¬ 
zinku: »Bog prvi poslužen,« svaki je na svom mjestu 
»borac Kristov.« Svakome Potvrda daje službeni naziv 
vojnika Kristova i milost da brani u svijetu duhovne in¬ 
terese kršćanskoga društva. 

Jedan papinski dokumenat označuje jasno dva te¬ 
melja koji dopuštaju crkvenoj hijerarhiji da daje služ¬ 
beni naziv: borci Katoličke Akcije. Krštenje je taj prvi 
daljnji temelj, a Potvrda je drugi bliži temelj. »I zaista, 
piše papa Pijo XI., ako to pobliže razmotrimo da sa¬ 
kramenti Krštenja i Potvrde, među ostalim dužnostima, 
nalažu i dužnost apostolata, to jest duhovnu pomoć bliž¬ 
njemu.« I doista. Potvrdom postajemo vojnici Kristovi. 
A tko ne vidi, da se vojnik mora podvrći trudu i bor¬ 
bama manje radi samoga sebe koliko radi drugih? — 
Međutim, premda manje vidljivo za profane oči, i Krš¬ 
tenje nalaže dužnost apostolata, jer po njemu postaje¬ 
mo članovima Crkve, to jest mističnoga Tijela Kristova. 
Između udova toga tijela — a to vrijedi i za svaki dru¬ 
gi organizam — treba da vlada solidarnost interesa i 
uzajamnost života. Kako kaže sveti Pavao Rimljanima: 
»Tako smo mi mnogi, jedno tijelo u Kristu, a s obzi¬ 
rom na pojedince, udovi jedan drugome« (Rim 12,5). 
Jedan ud mora pomagati drugome. Nijedan ne može 
ostati nepokretan: svaki prima, svaki ima i davati. 

No svaki kršćanin prima vrhunaravni život, koji 
kola u žilama mističnog Tijela Kristova. »Ja sam došao 
da ovce imaju život i da ga imaju u izobilju (Iv 10,10). 

Prema tome svaki kršćanin mora pretakati taj život u 

druge koji ga još nemaju ili ga posjeduju u premaloj 
mjeri ili samo prividno ...« 

Crkveni su Učitelji s pravom isticali krepost jakosti 
kao posebni učinak toga sakramenta. U povijesti Crk¬ 
ve taj se dar jakosti objavio pod dvostrukim vidikom: 
kao duh osvajanja i kao duh žrtve sve do mučeništva. 
Ista se milost daje još i danas svim potvrđenicima 
svaki mora sam gledati da izvuče što veću korist od 
te punine Duha. Crkva treba uvijek apostola i svetaca. 
Otkupljenje se nastavlja. I zaista ako znamo gledati 
sve stvari u svjetlu Božjemu — prema grandioznoj kon¬ 
cepciji svetoga Augustina -— vidjet ćemo, da gigantski 
dvoboj dijeli svijet na dva grada: grad Zloga i grad 
Boga. Treba se odlučiti ili za Lucifera ili za Krista: 
»Tka nije sa mnom, taj je protiv mene« (Mt 12,30). 
Pilatova gesta, na oko neutralna, bila je zapravo izdaja. 

Dvostruki duhovski Duh mora oživljavati srca svih 
kršćana: briga da predobijemo svijet za Krista i odluč¬ 
na volja, da sve pretrpimo za ime Isusovo. Gospodin 
sam nam je dao primjer te herojske snage kojom se 
borio da istrgne đavlu vlast nad dušama i da prikaže 
to kraljevstvo svome Ocu. On je bio vojnik Božji, mu¬ 
čenik slave Očeve i spasenja svijeta. 

Isti zadatak, apostolski i otkupiteljski, čeka svakog 
pravog kršćanina. Preko ljutih bojeva putujuće Crkve 
sam Krist se bori u svojima. Znadu oni da se sred naj¬ 
većih opasnosti mogu osloniti na pomoć jakosti božan¬ 
ske i na Duh Isusov: Ljudi će vas predavati sudovima i 
po zbornicama svojim bičevat će vas. Izvodit će vas 
zbog mene pred upravitelje i kraljeve da svjedočite pred 
njima i poganima. A kad vas predadnu ne budite za¬ 
brinuti kako ćete ili što ćete govoriti, jer će vam se o- 
noga časa dati što treba da govorite. Jer nećete govo¬ 
riti vi nego će Duh Oca vašega govoriti preko vas. 
(Mt 10, 17-20). — Nije sluga veći od gospodara svo¬ 
jega. Ako su mene progonili, i vas će progoniti« (Iv 15, 

20). — »U svijetu ćete imati patnju, ali ohrabrite se: 
ja sam pobijedio svijet (Iv 16,33). 

Na taj eto način punina Duha djeluje po sakra¬ 
mentu Potvrde u svakom kršćaninu, ukoliko on sam 
sudjeluje s milošću, i ostvaruje preobraženje slično pre- 
obraženju apostola. Duh Isusov silazi na njega sa puni¬ 
nom svojih darova i diže njegov krsni život do začud¬ 
ne savršenosti u Kristu. On ima udio na punini Duha 
koja je oživljavala Utjelovljenu Riječ. Odsele i sve više 
ostavlja on krivoj razboritosti tijela i krvi, da upravlja 
poslovima ovoga svijeta; on sam ravna svoj život pre¬ 
ma nadahnućima Duha Kristova i traži u Njega savjeta. 

U svjetlu dara znanja sudi on o stvarima ovoga svi¬ 
jeta i o dugotrajnim uzrocima nutarnjom slobodom du¬ 
še Isusove, u smirenoj vjeri ovdje na zemlji i bez jas¬ 
noće očevidnosti. On gleda na Boga i na svijet, kako je 
gledao Krist. Ostali darovi Duha Svetoga upotpunjuju 
tu suglasnost s Kristom. Nijedan ga mučni događaj ne 
uznemiruje, a još manje utuče; njegovim je utočištem 
nepromjenjiva jakost duše Kristove i s njome on nad¬ 
vlada sve dušmane Božje. Jedino čega se boji jest vlas¬ 
tita njegova slabost. Ali Duh ljubavi izgoni svaki strah, 
a čvrstim se pouzdanjem diže on nad svu svoju bijedu 
i predaje svemogućnosti svoga Krista. 

Milosti svete Potvrde omogućuju nam, da zaista 
budemo dionicima punine Duha Kristova pod zahvatom 
njegovih darova. Tu je sad momenat da omjerimo svu 
važnost formule svetoga Tome Akvinskoga: »Milost, 
vlastita sakramentu Potvrde, jest ta, što nas čini slič¬ 
nima vrhovnoj savršenosti Utjelovljene Riječi koju nam 
sveti Ivan opisuje u svojem Prologu: »I Riječ tijelom 
postala i nastanila se među nama. I mi smo promatrali 
slavu njegovu, slavu koju ima kao Jedinorođenac od 
Oca, pun milosti i istine. — Uistinu svi mi primismo 
od njegove punine (Iv 1,14,16). 


Krštenik je Krist samo u začetku tako rekavši; dok 
je potvrđnik Krist u punini, savršen Krist. Svaka bi nje¬ 
gova gesta imala biti gesta vrhovne savršenosti Utjelov¬ 
ljene Riječi. 

Potvrđenik je drugi Krist, koji se bori u svijetu 
za pobjedu Božje stvari. 

DODATAK I: 


DUH SVETI I MARIJA 

Vanredni štovalac Marijin, sveti Maria Grignion de 
Montfort, napisao je ove značajne riječi: »Duh Sveti iz¬ 
gleda neplodan u Božanstvu, jer ne proizvodi nijedne 
Božanske Osobe. Plodan je postao po Mariji, svojoj 
zaručnici, jer je s njom i u njoj i po njoj izveo svoje 
remek-djelo: Boga - Čovjeka. Duh Sveti ne radi nikad 
sam, uvijek s Marijom. Pa što više nađe Marije u jed¬ 
noj duši, to veča djela izvodi u njoj. 

Duh Sveti položio je u Marijine ruke sve bogatstvo 
milosti, da ih ona dijeli kome hoće. 'Jer je volja Božja 
kaže sveti Bernardo, da nam sve milosti dolaze po Ma¬ 
riji/ 

Jedan dakle od razloga, zašto danas ima razmjerno 
malo svetaca — barem onih velikih svetaca — u Bož¬ 
joj Crkvi, bit će i taj što u dušama ima manje prave 
pobožnosti prema Mariji.« 

Današnji Sveti Otac Pavao VI rekao je u svom go¬ 
voru od 25. X 1969. ovo: 

Pošto je spomenuo kako u novije doba slabi sinov- 
ski osjećaj i vjernika i svećenika prema Mariji, dodaje: 

»Što nas uči Marija, vrlo dobro znamo. Uči nas 
svemu što sadržava Evanđelje. A što uči našu generaciju, 
baš nas danas? — Uči nas ljubiti! Zato je molimo za 
ljubav. 

Marija je začela Krista po Duhu Svetom koji je živa 
Božja ljubav. Marija je na Duhove bila nazočna kod 
rađanja Crkve. Tada je Duh Sveti sišao nad učenike 
i apostole. Otada on oživljava i sjedinjuje u ljubavi o- 
tajstveno i povijesno Tijelo Kristovo, otkupljeno čov¬ 
ječanstvo. 

Došli smo u ovaj hram (u baziliku Svete Marije 
Velike u Rim) da po zagovoru i posredovanjem Mari¬ 
jinim izmolimo od Gospodina da se nastavi to čudo i 
da iz nje kao iz jakog vrela poteče rijeka Duha Svetoga.« 

(Iz lista »Marija«, br. 2 — 1970. — Split) 

DODATAK II: 


Misli Koncila Vat. II. O SAKRAMENTU POTVRDE 

— APOSTOLICAM ACTUOSITATEM — dekret o a- 
postolatu laika — u 3. točki kaže: 

»I lajici su po svetom krštenju pripojeni Mističnom Ti¬ 
jelu Kristovu, a po potvrdi ojačani milošću Duha Sve¬ 
toga, prema tome ih sam Gospodin šalje u apostolat. 

— LUMEN GENTIUM dogmatska konstitucija o Cr¬ 
kvi — u 11. točki kaže: 

»Sakramentom potvrde još su (vjernici) savršenije ve¬ 
zani uz Crkvu, nadareni posebnom jakošću Duha Sveto¬ 
ga, i tako su više obvezani da kao pravi Kristovi svje¬ 
doci i riječju i djelom šire i brane vjeru.« 

Ista konstitucija u 26. točki ističe: 

»Biskupi su prvotni djelitelji potvrde.« 

— AD GENTES — dekret o misijskoj djelatnosti — 
u 11. točki kaže: 

»Svi su kršćani dužni objavljivati novoga čovjeka koje¬ 
ga su obukli na krštenju kao i jakost Duha Svetoga 
koju su primili kod potvrde.« 

Pa nadalje u 36. točki: 

»Kao udovi živoga Krista, u kojega su bili utjelovljeni 
i postali mu slični po krštenju kao i po potvrdi, svi su 
vjernici dužni sudjelovati kod širenja i razvijanja nje¬ 
gova Tijela, da ga što brže dovedu do punine.« 

— PRESBYTERORUM ORDINIS — dekret o službi 
svećenika — u 2. točki kaže: 

»(...) apostolsko naviještanje Evanđelja sazivlje i sa¬ 
kuplja Božji narod, da svi članovi toga naroda, posve¬ 

ćeni Duhom Svetim, prikažu sami sebe kao žrtvu živu, 
svetu, ugodnu Bogu.« 

Isti dekret u 5. točki: 

»(...) kršćani, već označeni krštenjem i potvrdom, pri¬ 
majući Euharistiju, potpuno su uvršteni u Tijelo Kris¬ 
tovo.« 

